Logo, company name

Description automatically generated



Graphical user interface, application

Description automatically generatedGraphical user interface, text

Description automatically generated



**НАЦРТ ПЛАНА**

План развоја града Прокупља 2022-2028

**Прокупље, фебруар 2022. године**

# Уводна реч градоначелника

Поштовани суграђани и суграђанке, пред вама се налази нацрт Плана развоја града Прокупља за период 2022.-2028.године. Обзиром да је у питању један од најважнијих стратешких планских докумената, позивам вас да узмете учешће у јавној расправи и предлоге, сугестије и мишљења доставите на обрасцу у року наведеном у приложеним актима.

С поштовањем,

Градоначелник Прокупља

Милан Аранђеловић

Садржај

[Уводна реч градоначелника 2](#_Toc96436624)

[1 Контекст и процес израде 6](#_Toc96436625)

[**1.1** **Контекст** 6](#_Toc96436626)

[**1.2** **Процес израде** 6](#_Toc96436627)

[2 Преглед и оцена постојећег стања 10](#_Toc96436628)

[Географски положај 10](#_Toc96436629)

[Природни ресурси 10](#_Toc96436630)

[Пољопривредно земљиште 10](#_Toc96436631)

[Шуме и шумско земљиште 10](#_Toc96436632)

[Биодиверзитет 10](#_Toc96436633)

[Хидрологија 11](#_Toc96436634)

[Демографски трендови 11](#_Toc96436635)

[Енергетика и инфраструктура 12](#_Toc96436636)

[Снабдевање електричном енергијом 12](#_Toc96436637)

[Снабдевање топлотном енергијом 12](#_Toc96436638)

[Саобраћајна инфраструктура 12](#_Toc96436639)

[Комунална инфраструктура 13](#_Toc96436640)

[Заштита животне средине 14](#_Toc96436641)

[Економски развој 15](#_Toc96436642)

[Структура привреде 16](#_Toc96436643)

[Пољопривреда 17](#_Toc96436644)

[Туризам 17](#_Toc96436645)

[Запосленост 18](#_Toc96436646)

[Просечна зарада 18](#_Toc96436647)

[Незапосленост 19](#_Toc96436648)

[Друштвени развој 20](#_Toc96436649)

[Образовање 20](#_Toc96436650)

[Здравствена заштита 20](#_Toc96436651)

[Социјална заштита 21](#_Toc96436652)

[Култура 21](#_Toc96436653)

[Спорт 22](#_Toc96436654)

[Омладина 22](#_Toc96436655)

[3 Визија Града Прокупља 23](#_Toc96436656)

[4 Правци развоја и приоритетни циљеви и мере 23](#_Toc96436657)

[Развојни правац 1 – Одрживи развој привреде и пољопривреде 27](#_Toc96436658)

[Развојни правац 2 – Очување животне средине и развој комуналне и остале инфраструктуре 41](#_Toc96436659)

[Развојни правац 3 – Друштвени развој 65](#_Toc96436660)

[Развојни правац 4 – Добра управа 78](#_Toc96436661)

[5 Оквир за спровођење, праћење спровођења, извештавање и вредновање Плана развоја града Прокупља 86](#_Toc96436662)

[Спровођење плана развоја ЈЛС 87](#_Toc96436663)

[Праћење спровођења плана развоја ЈЛС 87](#_Toc96436664)

[Вредновање постигнутих учинака плана развоја ЈЛС 88](#_Toc96436665)

[Извештавање о спровођењу и постигнутим учинцима Плана развоја ЈЛС 88](#_Toc96436666)

[Ревизија плана развоја ЈЛС 89](#_Toc96436667)

**Листа скраћеница**

|  |  |
| --- | --- |
| СКГО | Стална конференција градова и општина |
| УНПД | Програм Уједињених нација за развој |
| ЈЛС | Јединица локалне самоуправе |
| ГУ | Градска управа |
| ЦОР | Циљеви одрживог равзоја |
| СВОТ | Aкроним енглеских речи: Strengths, Weaknesses, Opportunities, Threats / превод: Снаге, Слабости, Шансе, Претње |
| ЕУ | Европска унија |
| ППП | Предшколски припремни програм |
| ПОВ | Предшколско образовање и васпитање |
| ЈКП | Јавно комунално предузеће |
| ЛЕР | Локални економски развој |
| КЛЕР | Канцеларија за локални економски развој |
| НСЗ | Национална служба за запошљавање |
| РРА ЈУГ | Реиогнална развојна агенција „ЈУГ“ |
| ЦСР | Центар за социјални рад |
| ЈУ | Јавна установа |
| ЈП | Јавно предузеће |
| ТО | Туристичка организација |
| ПГ | Пољопривредно газдинство |
| АПР | Агенција за привредне регистре |

# Контекст и процес израде

* 1. **Контекст**

План развоја локалне самоуправе је, у складу са Законом о планском систему, плански документ најширег обухвата и највишег значаја за јединице локалне самоуправе (ЈЛС). Закон прописује обавезу ЈЛС да израде и усвоје своје планове развоја до 1. јануара 2021. године.

План развоја ЈЛС је дугорочни документ развојног планирања који за период од најмање седам година усваја Скупштина ЈЛС, а на предлог надлежног извршног органа ЈЛС. План развоја ЈЛС, према Закону, садржи: а) преглед и анализу постојећег стања, б) визију односно жељено стање, в) приоритетне циљеве развоја који се желе постићи, као и г) преглед и кратак опис одговарајућих мера, које се даље разрађују документима јавних политика и средњорочним планом јединице локалне самоуправе. Предложене мере се детаљније разрађују средњорочним планом јединице локалне самоуправе и документима јавне политике.

ЈЛС је обавезна да годишњи извештај о спровођењу плана развоја ЈЛС припрема у поступку прописаном за израду извештаја о спровођењу средњорочног плана. Истеком сваке треће календарске године од доношења, општинско веће ЈЛС утврђује предлог извештаја о учинцима спровођења плана развоја, који подноси на усвајање скупштини јединице локалне самоуправе, најкасније у року од шест месеци од истека тог рока.

Приликом израде Плана ЈЛС je дужна да води рачуна o њeговој усклађености и са планским документима донетим на републичком нивоу, водећи рачуна о изворним надлежностима ЈЛС у домену планирања, прописаних Уставом и законом. Урбани развој је директно повезан са одрживим економским растом и развојем, рационалним коришћењем земљишта, демографским променама и становањем, саобраћајем и техничком инфраструктуром, животном средином, културним наслеђем и свим осталим областима које су у надлежности ЈЛС. Стога је посебно важнa усклађеност развојног плана ЈЛС са Просторним планом ЈЛС.

Израда Плана развоја општине Блаце подржана је кроз пројекат ’’Јавне и приватне финансије за развој – обезбеђивање одрживих локалних заједница унапређивањем планирања локалног развоја у Републици Србији''. Пројекат се финансира из бесповратних средстава званичне развојне помоћи Републике Словачке (*SlovakAid*), а спроводи посредством Програма Уједињених нација за развој у Србији (*UNDP*). Стручну подршку у изради *Плана развоја општине* пружила је Стална конференција градова и општина (СКГО).

* 1. **Процес израде**

Процес израде Плана развоја града Прокупља 2020-2029. (у даљем тексту План) је у потпуности текао у складу са *Законом о планском систему*. Процес израде је спроведен током 2021. године. Главне фазе израде Плана биле су:

1. Припремна фаза и организација процеса;
2. Преглед и оцена постојећег стања;
3. Дефинисање визије, односно жељеног стања;
4. Дефинисање приоритетних циљева;
5. Дефинисање мера;
6. Успостављање институционалног оквира за спровођење Плана развоја;
7. Усвајање плана развоја ЈЛС.



Током **припремне фазе,** поштујући одредбе Закона о планском систему, град Прокупље је на седници Скупштине града одржаној 18.2.2021. године донео *Одлуку о приступању изради Плана развоја града Прокупља за период 2022-2028. године*. Такође, у овој фази *Решењем* градоначелника од 31.3.2021. године, *именован је Координациони тим за израду Плана развоја града Прокупља* од 19 чланова, чији је главни задатак организовање и координисање свим активностима у вези са израдом Плана развоја, као и праћење редоследа и динамике активности за израду Плана. У припремној фази је урађена *анализа заинтересованих страна* – тј. идентификовани су најважнији актери и анализиран је њихов утицај и значај, за области за које се План израђује.

На основу анализе заинтересованих страна, а у циљу спровођења широког консултативног процеса са заинтересованим странама, градоначелник Града је донео *Решење о именовању тематских радних група за израду Плана развоја Прокупља од 29.4.2021. године*, чиме су утврђени најважнији актери који могу допринети квалитетној изради документа. Формирано је шест тематских радних група: ***Радна група за инфраструктуру***; ***Радна група за друштвене*** ***делатности***; ***Радна група за привреду и пољопривреду***; ***Радна група за буџет***; ***Радна група за добру управу*** и ***Радна група за комуналне делатности и заштиту животне средине***. Убрзо након почетка израде Радна група за буџет је припојена Радној групи за добру управу, те се рад на изради документа наставио са пет тематских радних група. ***Радна група за инфраструктуру*** је покривала питања из области као што су: саобраћај, инфраструктура, урбанизам, просторно планирање, грађевинарство. ***Радна група за заштиту животне средине*** ***и комунелне делатности*** је покривала питања као што су: управљање отпадом, загађење ваздуха, управљање отпадним водама, комуналне делатности. ***Радна група за привреду и пољопривреду*** је покривала питања из области економског развоја, пољопривреде и тржишта рада. ***Радна група за друштвене делатности*** је јепокривала остале области као што су образовање, култура, спорт, омладинска политика, социјална заштита и здравство, док је ***Радна група за добру управу*** обрађивала сва питања која доприносе бољој ефикасности, ефективности, транспарентности, одговорности и делотворности локалне самоуправе.

**Преглед и оцена постојећег стања** је први практичан корак у процесу и подразумевао је прикупљање и обраду података из примарних и секундарних извора. У оквиру овог корака, комбинацијом примарног (коришћењем упитника) и секундарног (подаци из званичне статистике) прикупљања података урађене су следеће анализе за град Прокупље: **1)** Анализа економске и развојне политике и тржишта рада; **2)** Анализа пољопривреде; **3)** Анализа у области заштите животне средине; **4)** Анализа у области социјалне и здравствене заштите; **5)** Анализа у области културе и спорта; **6)** Анализа у области саобраћаја и комуникације; **7)** Анализа у области инфраструктуре, просторног планирања и грађевинарства; и **8)** Анализа у области образовања.

Такође, направљена је веза са ***Циљевима одрживог развоја*** (*Агенда 2030*), односно урађена је локализација циљева и индикатора циљева одрживог развоја[[1]](#footnote-1), као и веза са преговарачким поглављима Европске уније. Ово конкретно подразумева да је град Прокупље приликом дефинисања приоритетних циљева и мера, као и показатеља исхода, водио рачуна о локализацији циљева одрживог развоја на начин да њихова имплементација доприноси спровођењу једног или више циљева одрживог развоја.

Анализа постојећег стања **завршена је израдом тзв. SWOT матрице**, која је развијена на радионици на којој су учествовали сви чланови *тематских радних група* за израду Плана развоја Прокупљаи чланови *Координационог тима за израду Плана развоја Града*. Радионица за израду SWOT анализе одржана је 19.05.2021. године.

***Уводни састанак Форума Партнера*** одржан је 25.05.2021. године. На њему је представљен процес израде Плана развоја и започете су консултације са заинтересованим странама у процесу израде.

**Дефинисање визије, приоритетних циљева и мера је наредни корак** након израде SWOT матрице који је реализован. У оквиру овог корака спроведене су консултације и радионице са *Координационим тимом и тематским радним групама,* тако да је сваки сегмент одобрен/прихваћен од стране чланова радних група (заинтересованих страна у процесу). Састанак са представницима тематских радних група на коме су дефинисани и прихваћени циљеви, мере и визија одржан је 9.7.2021. године. Приликом утврђивања визије, приоритетних циљева и мера, поштоване су и дефиниције и правила која се на њих односе, а која су наведена у следећим пасусима.

***Визија*** представља изјаву о жељеном стању у будућности. Добијена је процесом консултација на састанцима тематских радних група и Координационог тима. Она је дефинисана тако да с једне стране буде концизна, инспиративна и амбициозна, али и достижна и корисна за следећи корак – дефинисање приоритених циљева развоја.

***Приоритетни циљеви*** су пројекције жељеног стања које доприносе остварењу визије, а постижу се спровођењем мера, односно групе мера, при чему се свака мера, односно група мера обавезно везује за конкретан посебан циљ. Приоритетни циљеви се утврђени тако да буду специфични, мерљиви, достижни, реални и временски одређени, а на нивоу сваког циља дефинисани су показатељи исхода.

***Мере*** представљају активности чије се предузимање планира ради остварења приоритетних циљева, односно достизања постављене визије. Оне могу бити различите по својој врсти и начину деловања, а за остварење постављеног циља потребна је реализација једне или више мера, које могу бити међусобно условљене и повезане.[[2]](#footnote-2) У кратком опису мера одређен је очекивани временски рок за остваривање мера (кратки – у прве две године спровођења плана, средњи – од треће до пете године, и дуги – од шесте до осме године спровођења), као и одговорна страна за спровођење мера. Такође, утврђени су и очекивани извори за финаснирање мера, а где је то било могуће и смислено, дата је процена коштања сваке од мера.

**Дефинисање оквира за праћење, евалуацију и извештавање са структуром одговорности** је био завршни корак у изради документа, и састоји се у дефинисању активности и одређивању одговорности за спровођење Плана развоја. Оно укључује процесе праћења спровођења, извштавање о процесу спровођења и оцену спровођења Плана развоја.

*Финалне консултације са Форумом партнера*, о Нацрту Плана развоја спроведне су \_\_\_\_\_\_\_\_\_\_\_\_\_\_. Том приликом представљени су сви елементи Нацрта Плана развоја и прибављени коментари и сугестије учесника састанка.

Последњу фазу читавог процеса представља фаза **усвајања Плана,** где финално дефинисан План развоја, након завршних консултација, Веће ЈЛС подноси на јавну расправу, након чијег спровођења се предлог подноси на **усвајање Скупштини града.**

# 2 Преглед и оцена постојећег стања

# Географски положај

Град Прокупље простире се на површини од 759 km2, у југозападној Србији, у средњем делу Топличке котлине која је окружена планинама Јастребац, Копаоник, Радан, Видојевица и Пасјача. Рељеф града Прокупље карактеришу брежуљкаста подручја и пејзажне целине у виду брдовито-планинских терена у којима су усечене долине речних токова и разноврсност у погледу присутног гео и биодиверзитета. Посебно се издвајају очувани предели планина Радан и Јастребац, као и долина реке Топлице.

Окосницу друмских веза на територији града чини магистрални пут бр. 25 („ХЕ Ђердап“ - Кладово – Неготин – Зајечар – Ниш – Мерошина – Прокупље – Мердаре – граница КиМ) који кроз територију града пролази у правцу исток запад и којим се остварује директна веза са суседним општинским центрима Мерошина и Куршумлија. Овај пут уједно представља и део европског пута Е-80 којим се остварује директна веза са Косовом и Метохијом (Приштина) са једне стране и државе Бугарске са друге, а преко европског пута Е75 (путни правац Хоргош - Београд – Ниш – граница са Македонијом) и са осталом мрежом европских путева.

У административном погледу припада Tопличком округу. На територији општине Блаце налази се 107 насељених места, у којима живи 40.748 становника. Са просечном густином насељености од 54 становника на km2 општина спада у слабо насељене општине.

Према степену развијености спада у IV групу (испод 60% републичког просека) јединица локалне самоуправе.

# Природни ресурси

## Пољопривредно земљиште

Пољопривредно земљиште обухвата око 24,6% површине територије града Прокупља према подацима Републичког завода за статистику. У структури коришћеног пољопривредног земљишта, највеће учешће имају оранице и баште (40%), воћнаци (31,7%) и ливаде и пашњаци (26,3%).

## Шуме и шумско земљиште

Површина територије под шумом је 35.485ha, што износи 46,8% у укупној површини града Прокупља. Степен пошумљености општине је незнатно виши од просека Топличког округа (46%), а значајно виши од републичког просека (29,1%).

## Биодиверзитет

Парк природе „Радан”, укупне површине 41.312,66 ha, обухвата делове општина Куршумлија, Бојник, Лебане, Медвеђа и јужни део територије града Прокупља. То је подручје специфичних природних и амбијенталних вредности, велике биолошке и предеоне разноврсности са карактеристичним примерцима ендемских и реликтних биљних врста, међу којима су најзначајније прашуме из доба терцијара.

Подручје планине Јастребац, које се поред територије града Прокупља, налази и на територији општине Блаце и града Крушевца, има очувана природна богатства као што су рељефни облици, чисти планински водотокови, извори и потоци, очуване шуме (претежно букова и четинарска шума и посебан резерват белих бреза), бројне самоникле врсте биљака и др.

На подручју између Прокупља и Куршумлије, у долини реке Топлице, поступком заштите је обухваћено више слатинских подручја. Најзначајније међу њима су слатина „Сува чесма”.

## Хидрологија

Град Прокупље располаже значајним водним ресурсима. Највећа река на територији града је река Топлица (највећа лева притока Јужне Мораве, како по површини слива, тако и по количини воде) са својим притокама (Бањска река, Косаница). До Прокупља Топлица тече долином кроз клисуру дугом око 15 km, а по изласку из теснаца тече широком равницом Добрича и има изглед равничарске реке са изразито вијугавим током. Ширина и дубина корита су веома променљиве. Највећу количину воде током године Топлица има у марту месецу, услед топљења снега у целом сливу. Минималне количине воде у Топлици су у септембру месецу, након најтоплијих летњих месеци са јаким испаравањем и слабих падавина.

Поред текућих површинских вода, на територији града се налазе вештачке акумулације Бресница и Растовница, као и подземне воде које укључују и минералне изворе (Вича, Сува чесма и др.).

**Демографски трендови**

Број становника у граду Прокупље смањио се за 9,4% у периоду 2011-2020. година, односно општина је изгубила 4.190 становника (у односу на попис из 1961. године становништво града се смањило скоро за 20.000 или 33%, што је трећина становништва).

Табела 1. Кретање становништва града Прокупље, 1961-2020.

|  |  |  |  |
| --- | --- | --- | --- |
| Година | Број становника | Ланчани индекс | Базни индекс |
| 1961 | 60.075 |  | 100,0 |
| 1971 | 57.315 | 95,4 | 95,4 |
| 1981 | 56.256 | 98,2 | 93,6 |
| 1991 | 52.969 | 94,2 | 88,2 |
| 2002 | 48.501 | 91,6 | 80,7 |
| 2011 | 44.419 | 91,6 | 73,9 |
| 2020 | 40.229 | 90,6 | 67,0 |

Напомена: подаци за период 1961-2011 - Попис становништва; подаци за 2020. – процене, средином године

Извор: Републички завод за статистику

Основне карактеристике становништва огледају се у врло неповољним трендовима као што су *укупна депопулација* (пад броја становника), *природна девастација* (број умрлих становника већи је од броја живорођених), као и у *негативним миграционим токовима*, односно миграцијама из града Прокупље у друге делове Србије. Овакви трендови додатно продубљују неповољне промене у структурама становништва, а најизраженије промене су у старосној структури. Званичне демографске пројекције указују на велику извесност демографске регресије.

Сваки пети становник (21,8%) града старији је од 65 година, а скоро сваки седми (14,8%) млађи од 15 година, према проценама у 2020. години. Доминантан број становника спада у категорију радно способног становништва (15-64 година - 63,4%), што се може узети у обзир као значајан развојни потенцијал.

Просечна старост становништва је за једну деценију порасла је за једну годину, са 42,2 (2011) на 43,2 године (2020).

Природно кретање становништва у периоду 2011-2020. године одликује се константним *негативним природним прираштајем*, уз *наталитет* и *морталитет* који су годинама скоро на истом нивоу, уз незнатне осцилације.

Табела 2. Витални догађаји у граду Прокупље, 2011-2020.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| Наталитет | 410 | 416 | 406 | 388 | 407 | 392 | 402 | 415 | 400 | 387 |
| Морталитет | 764 | 756 | 681 | 697 | 745 | 672 | 652 | 677 | 698 | 833 |
| Природни прираштај | -354 | -340 | -275 | -309 | -338 | -280 | -250 | -262 | -298 | -446 |

Извор: Витална статистика, Републички завод за статистику

# Енергетика и инфраструктура

## Снабдевање електричном енергијом

Просторни план Града Прокупља не садржи детаље о електроенергетској инфраструктури којом се град Прокупље снабдева електричном енергијом. Медијски натписи указују на проблеме у снабдевању електричном енергијом који се дешавају приликом екстремнијих временских услова који ће услед климатских промена свакако бити све учесталији.

## Снабдевање топлотном енергијом

Према пописним подацима велики број домаћинстава у Прокупљу је користио индивидуалне уређаје за грејање. Чак 73% домаћинстава је користило индивидуалне уређаје за грејање на дрва што указује на врло вероватну ниску ефикасност и високе специфичне емисије загађујућих материја.

## Саобраћајна инфраструктура

Укупна дужина путева у граду Прокупље износи 338km, од чега у категорији савремених коловоза је 239km, односно око 70,7% од укупне дужине саобраћајница. Густина путева износи 0,44 km/km2 и испод је просека Републике Србије и Топличког округа. Релативно низак ниво густине путне мреже Прокупља последица је велике површине града као и чињенице да значајан део града припада подручју планине Јастребац (северни део) и подручју планине Радан (јужни део) са малом густином насељености и слабо развијеном путном мрежом. Како на овим просторима живи мање од 5% становника целог града, може се рећи да је опслуженост већине становника града путном мрежом релативно добра.

Главна саобраћајница је магистрални пут Ниш – Приштина М-25 која пролази кроз сам град Прокупље (око 6km) који пролази кроз још 8 насељених места, а који заједно са регионалним путевима чине путну мрежу која повезује сам град са осталим насељеним местима.

Значајан део путне мреже на територији града чини и систем градских путева (према ранијој категоризацији локални путеви), којима је већина насеља повезана како међусобно тако и са градским центром – градом Прокупље. Мрежа градских путева је имала укупну дужину од око 216km, а свега око 57% је било пресвучено савременим асфалтом. Ову мрежу карактерише мала просечна ширина коловоза (4,0m), а хоризонтална и вертикална сигнализација углавном не постоји.

Кроз Прокупље пролази железничка пруга II реда Ниш – Дољевац – Прокупље – Куршумлија – Приштина, која свакако чини основу за развој индустрије и превоз путника.

Расположиви подаци не омогућавају јасно уочавање трошкова одржавања постојеће путне мреже и изградње нових саобраћајница преко функционалне класификације 451. У двема посматраним годинама су подаци на тој класификацији били расположиви и износили су између 3% и 4% укупних буџетских расхода.

Завршни рачуни буџета за претходне године садрже трошкове везане за организацију саобраћаја и саобраћајну инфраструктуру приказане на функционалној класификацији 160. У 2018. години приказани су трошкови у износу од 14.500.000 РСД.

У члану 11. Одлуке о буџету Града Прокупља за 2021. годину приказане су циљане вредности за изградњу нових путева који су у надлежности локалне самоуправе као и циљане вредности за реконструкцију и санацију постојећих путева. Овим документом предвиђена је изградња нових путева у дужини од 15km до 23km до 2024. године и санација или реконструкција путева у дужини од 80km до 105km годишње.

## Комунална инфраструктура

**Водоводна и канализациона мрежа**

Снабдевање водом за пиће становника града Прокупља није на задовољавајућем нивоу услед недовољног обухвата, променљиве количине расположиве воде за снабдевање и њеног квалитета. На водоводну мрежу дужине 140 km прикључено је 9.600 домаћинстава, односно 63,5% укупног броја домаћинстава. Приступ домаћинстава водоводној мрежи је у нивоу просека за Топлички округ (63,3%), а нижи од републичког просека (86,7%).

Количина укупно захваћене воде, у 2018, је износила 2.194.000m3, а од тога је испоручено за пиће 1.621.000m3. Град Прокупље припада Топличком регионалном систему водоснабдевања са водоакумулацијом „Селова”. До прикључивања на тај регионални систем за водоснабдевање, снабдевање водом Прокупља се врши путем постојећих акумулација и локалних изворишта. Тренутно се градско подручје Прокупља снабдева водом путем водоводних система са акумулације Бренсица, и изворишта Хисар и Бумбурек. Саставни део система водоснабдевања су и градски резервоари „Трафо” (1.260m3) „Плоче” (800m3), „Боровњак” (210m3) и „Хисар” (500m3). Даљи развој постојећег водоводног система је конципиран тако да се касније може уклапати у трајно решење водоснабдевања Прокупља из регионалног водосистема „Селова”. Сеоска домаћинства се снабдевају путем локалних сеоских водовода.

У току године долази и до повременог погоршања квалитета воде, јер припрема воде за пиће обухвата само хлорисање за водосистем Хисар и Бумбурек, а за систем Бренсица обухвата коагулацију, флокулацију, филтровање и хлорисање. Водоводна мрежа је стара и губици у већем делу мреже се крећу око 50%, што додатно отежава водоснабдевање. У претходних десет година није било изградње водоводне инфраструктуре.

Дужина канализационе мреже износи 69 km и на њу је прикључено 8.560 домаћинстава.Покривеност домаћинстава канализационом мрежом од 56,6% је нешто виша у односу на Топлички округ (55,2%), а нижа од републичког просека (63,2%). Један број градских насеља и сеоска домаћинства, која немају приступ канализацији, отпадну воду испуштају директно у околину или у септичке јаме. Количина испуштених отпадних вода је, прама подацима из 2018. године, износила 1.598.000m3, од чега је у канализацију испуштено 1.392.000m3.

И индустријске отпадне воде се након недовољног предтретмана и без адекватног пречишћавања испуштају у природне реципијенте. Те воде садрже и опасне и токсичне материје.

Систем за одвођење атмосферских вода је делимично изграђен за урбано насеље. Атмосфересе воде се одводе отвореним каналима низ улице и вода отиче ка реци Топлици, посредством гравитације. Даљем развоју сепаратног система за атмосферске воде погодује конфигурација терена, јер се градско подручје Прокупља налази на терену који има нагиб и пад према реци Топлици.

У претходних десет година изграђено је нових 9km канализационе мреже.

**Управљање отпадом**

Управљање отпадом још увек није у потпуности успостављено према прописаним стандардима. Сакупља се око 65% чврстог комуналног отпада, од чега се око 31% отпада рециклира док се остала количина сакупљеног отпада одлаже на санитарну депонију. Комунална делатност сакупљања, превоза и депоновања чврстог комуналног отпада за територију града Прокупље је поверена предузећу *Porr Werner & Weber* доо Ниш, које сакупљени отпад свакодневно одвози и депонује на санитарну депонију у Лесковцу. Дневна количина сакупљеног отпада износи у просеку око 100m3, а организованим сакупљање смећа је обухваћено око 54,2% домаћинстава. Отпад се најпре разврстава ради рециклаже, а затим се део који не може да се рециклира одлаже на депонију. Количина отпада која се рециклира у односу на процењену генерисану количину отпада износи око 20%.

Отпад који се не сакупља завршава на дивљим депонијама и сметлиштима (9 већих и 50 мањих). Некадашња несинитарна депонија Дунек је затворена, али још увек није санирана и рекултивисана. Количина комуналног отпада која се не сакупља на годишњем нивоу износи око 4.550 тона.

# Заштита животне средине

Квалитет ваздуха на територији града Прокупље припада првој категорији квалитета ваздуха. Територија Општине је сврстана у зону „Србија” у којој дужи низ година квалитет ваздуха спада у прву категорију, што подразумева чист или незнатно загађен ваздух, где нису прекорачене прописане граничне вредности нивоа ни за једну загађујућу материју. На територији града не постоји мерно место у оквиру државне мреже за мониторинг квалитета ваздуха нити је успостављен локални мониторинг. Извесно је да основни извор загађујућих материја у ваздух представља грејање стамбених и индустријских објеката, при чему су највеће емисије сконцентрисане у урбаном подручју. Други могући извор загађујућих материја у ваздух на подручју града Прокупља је саобраћај. Загађење ваздуха из индустријских извора се редовно прати. Очекиване емисије загађујућих материја из највећих индустријских постројења (ливнице обојених метала и олова и производња инсектицида и фунгицида) су сумпор-диоксид, угљен-моноксид, оксиди азота, оксиди метала, прашине и других примеса и феромалдехид, али нису забележена значајнија прекорачења прописаних граничних вредности.

Квалитет воде река на територији града Прокупља имају добар и одличан еколошки статус, посебно су задовољавајућег квалитета планински водотокови. Локални мониторинг квалитета површинских вода није успостављен на територији града. Главне изворе загађења одређеног броја водотокова представљају континуирано испуштање непречишћених комуналних и индустријских отпадних вода, неконтролисано одлагање отпада у околину и загађење које потиче од пољопривреде. Отпадне воде које се сакупљају кроз канализацију се испуштају без пречишћавања директно у површинске водотокове. Непречишћене комуналне отпадне воде се из канализације испуштају на више места дуж целог тока реке Топлице, јер је канализациона мрежа међусобно неповезана.

Становништво у градском подручју града Прокупље изложено је дејству буке. Ниво буке у урбаном делу града, варира између 60-80 dB, а у прометним улицама достиже до 80-90 dB, док су поједини делови града изложени средњем нивоу буке, између 55 и 65 dB. Друмски саобраћај на територији Прокупља је претежни извор буке и доприноси укупној буци са 70-80%. Нису израђене стратешке карте буке и није успостављен редовни мониторинг буке.

Локални регистар загађивача није у потпуности успостављен. Обавезу пријаве емисија загађујућих материја у животну средину имају између осталих, предузећа „Фабрика обојених метала” (ливнице обојених метала и олова), Хемијска индустрија ,,Пољотоплица” (производња инсектицида и фунгицида), Хисар (производњa кондиторских производа, кандираног воћа и производа од воћа и поврћa), и др.

Земљиште на ширем подручју града Прокупља није загађено хемијским средствима, и погодује развоју привредних грана високог биолошког квалитета, као што је сакупљање шумских плодова, гљива, лековитог биља, пужева и других производа.

На територији града Прокупља постоји богат и разноврстан биодиверзитет и значајна заштићена подручја. Најзначајније заштићено природно добро је Парк природе „Радан”, укупне површине 41.312,66 ha, обухвата делове општина Куршумлија, Бојник, Лебане, Медвеђа и јужни део територије града Прокупља. То је подручје специфичних природних и амбијенталних вредности, велике биолошке и предеоне разноврсности са карактеристичним примерцима ендемских и реликтних биљних врста, међу којима су најзначајније прашуме из доба терцијара. Подручје планине Радан је идентификовано као део *EMERALD* мреже (подручја од посебне важности за заштиту природе / *Areas of Special Conservasion Interest – ASCI*) а уписано је у Листу подручја одабраних за дневне лептире (*PBA/Prime Butterfly Areas*). На подручју између Прокупља и Куршумлије, у долини реке Топлице, поступком заштите је обухваћено више слатинских подручја. Најзначајније међу њима су слатина „Сува чесма”. Као споменици природе проглашена су три стабла под строгом заштитом: Стабло цера – Здравињски цер запис (К.О. Здравиње); Стабло храста лужњака – Јованов храст (К.О. Горњи Статовац) и Стабло ораха (К.О. Велика Плана).

Издвајања из буџета града Прокупља за област заштите животне средине, није било у периоду 2016-2020. Последње издвајање из буџета је било 2015. године, у износу од 29.915.000 РСД, односно 26,72% укупног буџета (сврстана у класу 560).

# Економски развој

Предузетничка клима је испод просека Републике.На територији града у 2020. послује 1.631 привредни субјекат (317 привредних друштава и 1.314 предузетника).Број активних привредних друштава на 1.000 становника износи 7,1, што је скоро 60% мање од републичког просека (17) али је на нивоу просека Топличке округа (6,9), док је број предузетничких радњи на 1.000 становника 31,5, што је испод просека Републике (39) и мало више од просека округа (30).

Графикон 1. Број привредних друштава и предузетника у граду Прокупље

Извор: Регистар мера и подстицаја привредног развоја, Агенција за привредне регистре (линк [>>](https://pretraga2.apr.gov.rs/APRMapePodsticaja/)).

## Структура привреде

Основна индустријска производња годинама је била пољопривредно-прехрамбена производња, а носилац највеће предузеће “HISSAR” АД, Прокупље - Фабрика кондиторских производа, кандираног воћа и производа од воћа и поврћа са традицијом од 1946. године. Током 2006. године извршена је власничка трансформација и већински власник пакета акција постаје Пионир д.о.о. Београд. Поред HISSAR-а, синоними за Прокупље су некада познате ракија Манастирка и Стомаклија, које је производио ДП „Прокупац“, која је некада била један од највећих и најпознатијих произвођача жестоких пића и природних ракија на Балкану. Такође, некада надалеко позната минерална вода „Милан Топлица” која се продавала у целој бившој Југославији, а при том је била једна од признатијих и освајала многе медаље за квалитет широм света, више се не флашира.

Поред пољопривредно-прехрамбене производње, развијена је и металска, машинска индустрија и текстилна индустрија, али скоро сви некада познати гиганти, који су запошљавали по више стотина радника, као што су: Фабрика обојених метала, Наш Дом, Топличанка, ФИАЗ и др. су након приватизације или у стечају или у ликвидацији.

Након економске транзиције, привреда и целокупни економски развој на територији града Прокупља базира се на локалној приватној иницијативи и неколико страних инвестиција, од којих је најзначајнија Leoni Wiring System Southeast d.o.o. Леони послује у граду од 2009. године као део Леони групе, и представља једну од водећих европских фирми у области производње каблова, кабловских система и инсталација за аутомобилску индустрију, а послује у више од 30 земаља. Ова фирма представља једног од значајнијих послодаваца у граду Прокупље, која запошљава раднике и околних општина.

Поред ове стране компаније, постоји још неколико страних инвеститора који послују на територији града Прокупља: “BIZLINK TECHNOLOGY” ДОО, (индустрија каблова и кабловских система намењених апаратима за домаћинство и електричним уређајима), “TZR RECYCLING INDUSTRY” ДОО, (италијанска фирма која се бави производњом машина за специјалне намене – технологија за рециклажу) и “KONUS-S” ДОО, (производња и конфекционирање филтера са погоном ткачнице, ваљаног и игланог филца), као и више домаћих фирми: „GAMA Consulting“ (пројектовање и развој, производња, продаја и монтажа машина, процесне опреме и челичних конструкција), „ČIP DOO“ (пројектовање, монтажа и производња термо-техничких инсталација и постројења (грејање, хлађење, климатизација и вентилација), „EXIT LTD DOO“ (производња резервних делова за издувне системе за камионе, аутобусе и грађевинску опрему, као и за производњу резервоара за гориво, „МЕТАЛУРГ доо“ Прокупље (ливница “МЕТАЛУРГ” као производни систем бави се прерадом обојених метала и њихових легура у течном стању поступцима ливења) и многе друге.

## Пољопривреда

Пољопривреда је значајна привредна грана имајући у виду пре свега чињеницу да се око 3.000 домаћинстава бави активном пољопривредном производњом.

На територији града Прокупља регистровано је 3.080 пољопривредних газдинстава (ПГ), која обрађују 9.473ha, од чега активних 2.664 ПГ која обрађују 9.473ha, а просечна величина поседа је изнад 3,5ha.

Према подацима из Регистра пољопривредних газдинстава, употреба пољопривредног земљишта (укупно 11.015 ha) на подручју Прокупља је доминантно усмерена на обраду њива (скоро 59% укупне површине, односно 6.478ha). Потом следе ливаде и пашњаци (укупно 18%, односно 1.945ha) и воћњаци (са 9,5% од укупне површине, односно 1.050ha).

Гајење животиња је пре свега усмерено на овце и козе (2.912) и говеда (2.737), као и пчеле (7.664 кошница). Присутан је узгој живина и птица (338), свиња (292), рибе (15), као и органско узгајање пчела (25 кошница).

Укупно издвојена средстава за пољопривреду у буџету града Прокупља у периоду 2018-2020. су скромна и крећу се од 0,5-1% буџета, а извршење није на задовољавајућем нивоу, односно износи 20-70%. У 2020. годину за пољопривреду издвојено је из буџета града Прокупља 12,8 милиона РСД (0,64% укупно утрошених средстава), од чега је утрошено 70,5%.

## Туризам

Туризам у граду Прокупље је прилично неразвијен. Најзначајнији, а уједно и најпрепознатљивији културно-историјски и туристички локалитет Прокупља јесте брдо Хисар, са средњевековним утврђењем – Југ Богдановим градом. У подножју брда налази се црква Светог Прокопија, а на самом брду постоје туристички садржаји – ресторан Савићевац и трим стаза. Задњих пар година започети су радови на уређењу локалитета који се састоје од санације и рестаурације бедема старог града, изградње јавне расвете и санације пута до локалитета.

Туристички потенцијал може да има и астрономски опсерваторијум који се налази на самом врху планине Видојевица, на локалитету Бели Камен, у коме се од 2016. године налази најмоћнији телескоп у Југоисточној Европи - „Милан Миланковић“. Потребно је споменути и Бубличко језеро, манастир Ајдановац и римске терме у Бацу.

Међу непокретним културним добрима, својом аутентичношћу и до сада истраженим вредностима, издваја се и археолошко налазиште Плочник из доба неолита у селу Плочник. На основу истраживања, закључује се да је некадашње неолитско насеље заузимало површину од око 120ha, насељено становништвом изузетно високе цивилизације. Налази бакарних предмета у Плочнику потврђују да је ово подручје било велики центар и колевка прераде бакарне руде, не само на Балкану, већ и у читавој Европи.

У Прокупљу се издваја и одређени број изузетних винарија које производе веома квалитетна вина узгајајући, поред осталих, аутохтону сорту грожђа Прокупац, што отвара бројне могућности за још бољи развој винског туризма. Најпознатије винарије су: Топлички виногради, Доја, Костић и Аранђеловић, што представља основу за азвој винског пута, који је у плану.

На територији града, постоје веома добри услови за развој сеоског (етно/руралног) туризма с обзиром да град Прокупље са својом околином обилује многим природним лепотама, знаменитостима, културно-историјским споменицима, нетакнутом природом и здравом храном која се припрема на традиционалан начин. Најпознатија етно села су Бели камен (подно превоја Бели камен), Зелени гај (на превоју Гребац), Кладенац код три букве (изнад села Клисурица), Ха Ха Ајат (село Злата) и Крчма у планини (село Бублица).

Прокупље има веома добре услове и за риболовачки и ловни туризам. Град има реку Топлицу, језера Растовничко, Бубличко и Златско и окружен је планинама Видојевица, Пасјача, Јастребац и Радан. У овом смислу, у граду успешно функционишу ловачко и риболовачко удружење.

У 2019. години град је посетило свега 163 туриста, од чега 59 страних гостију, који су укупно остварили 258 ноћења. Просечан број ноћења домаћих туриста износио је 1,2 дана, док страних гостију 2.2 дана.

Смештајна структура, такође није повољна. Само један објекат је категорисан на територији града Прокупља и то: Хотел ''Хаммеум''\*\*\*\* са 72 лежаја, а послује и некатегорисани објекат - одмаралиште „Бели Камен“ са 32 лежаја, као и 7 преноћишта са око 100 лежаја.

У угоститељском сектору је запослено укупно 298 лица, односно 2 запослена на 1.000 становника, или 2,5% од укупног броја запослених.

Издвајања из локалног буџета за развој туризма износе 0,54% од укупног буџета града и односе се на функционисање локалне туристичке организације.

## Запосленост

Укупан број запослених на територији града Прокупља износи износи 13.422, од чега, према врсти привредног субјекта, 80% чине запослени у правним лицима (привредна друштва, установе, задруге и друге организације), 19% су предузетници или лица која су запослена код њих, а 1% регистровани индивидуални пољопривредници. Укупна регистрована запосленост према општини рада у претходних пет година расте, по основу повећања број код привредних друштава и код предузетника. По секторима делатности највећи број запослених ради у прерађивачкој индустрији (43,2%). Друге делатности које запошљавају значајнији број запослених јесу трговина на велико и мало и поправка моторних возила (11,2%), здравство и социјална заштита (9,1%), државна управа и обавезно социјално осигурање (8,2) и образовање (7,2%)

Табела 4. Број регистрованих запослених, за период 2017-2020.

|  |  |  |  |  |
| --- | --- | --- | --- | --- |
|  | 2017 | 2018 | 2019 | 2020 |
| Број регистрованих запослених према општини рада | 11.478 | 11.627 | 12.053 | 13.422 |
| Број регистрованих запослених према општини пребивалиштва | 11.705 | 11.900 | 12.356 | 12,520 |

Извор: РЗС; Аналитички сервис ЈЛС, Републички секретаријат за јавне политике (линк [>>](https://rsjp.gov.rs/cir/analiticki-servis/)).

## Просечна зарада

Просечна остварена зарада без пореза и доприноса у 2020. износи 51.108 РСД и бележи кумулативни номинални повећање од 44 у последње три године. Просечна зарада је на нивоу града је виша од просека Топличког округа (49.478 РСД), али је нижа од републичког просека (60.073 РСД).

Графикон 3. Просечна зарада без пореза и доприноса на нивоу града Прокупља

Извор: Републички завод за статистику, ДевИнфо база (линк [>>](http://devinfo.stat.gov.rs/diSrbija/diHome.aspx)).

## Незапосленост

Број незапослених лица се смањује из године у годину на територији града Прокупља. Укупан број незапослених лица на крају 2020. године износио је 4.685. У последњих пет година број незапослених се константно смањивао, и у односу на 2016. годину забележено је смањење од 32,9%. Незапослена лица са средњим образовањем у последњих пет година чине око 50% незапослених, што је нешто ниже у односу на просек Топличкog округа (око 53%) и републичког просека (око 51%). Незапослени без квалификација у послењних пет година чине око 40% укупних незапослених, што је више од просекаТопличког округа (око 38%) и републичког просека (око 36%).

Иако се укупан број незапослених жена смањује, стопа незапослених жена у укупном броју незапослених расте, што упућује да се релативни положај жена на тржишту рада погоршава. У старосној структури највише је учешће лица старости 30-54 године (54% жена и 48% мушкараци).

Графикон 3. Број незапослених према полу на територији града Прокупља, 2012-2020.

Извор: Подаци и прорачун на основу података Републичког завода за статистику, ДевИнфо база (линк [>>](http://devinfo.stat.gov.rs/diSrbija/diHome.aspx)).

# Друштвени развој

## Образовање

Обухват деце предшколским образовањем и васпитањем (ПВО) у граду Прокупљу, и поред јако великих флуктуација, показује тренд раста посебно за вртићки узраст од 3 године до поласка у припремни предшколски програм.

Обухват деце ПВО је низак у поређењу са просеком Србије. Капацитети ПВО у градским насељима у Прокупљу нису довољни, док у осталим насељма постоји мали капацитет који је задовољавајућ у односу на исказану тражњу. У понуди ПВО доминира класичан целодневни програм, не постоји понуда флексибилиних и/или алтернативних програма сем у случају полудневног припремног предшколског програма. Највећи број родитеља не плаћа пуну партиципацију у цени ПВО. До 2019. године нико од родитеља није плаћао пун износ партиципације за ПВО већ су или били потпуно ослобођени плаћања или су плаћали регресирану цену. Тек 2019. године 25% родитеља плаћа пун износ партиципације за ПВО док око 50% плаћа регресиран износ, што је значајно ниже од просека Србије где укупно 40% родитеља има неке повластице а скоро 60% родитеља плаћа пун износ.

Графикон 1. Обухват деце ПВО (у %), пресек за период 2015-2019.

Извор: Петогодишњи просек калкулација аутора на бази података Републичког завода за статистику, ДевИнфо база.

У граду Прокупљу постоји 6 матичних основних школа са 25 подручних одељена, од чега су 4 школе у градском насељу. Просечан број ученика у подручним школама града је низак (10,1 ученика у нижим разредима и 4,7 ученика у вишим разредима, што је ниже од просека Топличког округа (11,1 и 5,9 ученика) и Републике (16,9 и 7,5 ученика).

У Прокупљу се налазе 4 средња школе, са 1.974 ученика у 2019. години.

Стопа одустајања од школовања у средњем образовању је релативно висока. Иако подаци флуктуирају, ипак се може рећи да је у просеку стопа одустајања на вишем нивоу од просека Србије, као и од просека у Топличкој области.

## Здравствена заштита

Град Прокупље је за здравство издвојио 14,4 милиона РСД 2019. године. Удео ових расхода у општинском буџету је износио 1%, што је на нивоу просека издвајања за ове намене у ЈЛС у Републици Србији (1,0%).

Капацитети здравствене заштите исказани преко броја лекара у примарној здравственој заштити на 1.000 становника у Прокупљу су приближно на нивоу просека Србије, са нешто бољим индикаторима који се односе на децу (здравствена и стоматолошка заштита).

Табела 8. Број лекара у примарној здравственој заштити на 1.000 становника (у ‰), у 2018.

|  |  |  |
| --- | --- | --- |
|  | Прокупље | Република Србија |
| Здравствена заштита деце | 1,8 | 1,5 |
| Здравствена заштита жена | 0,2 | 0,2 |
| Здравствена заштита одраслог становништва | 0,5 | 0,7 |
| Стоматолошка заштита деце и омладине | 1,0 | 0,7 |

Извор: ДевИнфо база, Републички завод за статистику.

Проценат имунизације деце је висок и незнатно је виши од републичког просека, када је у питању вакцина против дифтерије, тетануса и великог кашља.

## Социјална заштита

Удео расхода за социјалну заштиту у општинском буџету се у последњих 5 додина кретао пд 1,4-2,9 и знатно је испод је просека издвајања за социјалну заштиту ЈЛС у Републици Србији (5-6%).

Град Прокупље је у 2018. години обезбеђивао помоћ у кући за старе, дневни боравак за децу са сметњама у развоју, а започео је и са пружањем услуге лични пратилац детета. Помоћ у кући за старе је обезбеђена за 361 корисника просечно месечно, током 8 месеци 2018. године. Међу корисницима доминирају жене (60,3%), старији од 65 година (76%) и становници изван урбаних средина (54%). Пружалац услуге је из непрофитног сектора и лиценциран је. Дневни боравак за децу са сметњама у развоју је током целе 2018. године користило 14 деце и младих просечно месечно. Већину корисника чине дечаци (58%), корисници до 26 година (60%), а 40% корисника живи на урбаном подручју. Услуга се пружа током читаве године, свих 12 месеци, 8 сати дневно. Пружалац услуге је такође из непрофитног сектора и лиценциран је. Подршка деци кроз услугу лични пратилац се током 2018. године реализовала само један месец и користило ју је троје деце, 2 девојчице и 1 дечак.

Укупна издвајања за локалне услуге социјалне заштите 2018. године су износила нешто више од 16 милиона РСД, 389 РСД по становнику и 1,1% градског буџета. Партиципација корисника у плаћању услуге није уведена.

Удео расхода за материјалну подршку у надлежности ЈЛС у граду Прокупљу у 2018. години износио је 2,8 милиона РСД, свега 69 РСД по становнику, односно 0,2% укупнод буџета града. Највећи део укупне материјалне подршке је кроз новчана давања (64,8%). Највећи део материјалне подршке града Прокупља додељивана је уз проверу материјалног стања (87,7%).

## Култура

Прокупље има значајан културни садржај, карактеристичан за ЈЛС те величине, укључујући да постоји пет установа културе: Народни музеј Топлице, Дом културе ''Радивој Увалић Бата”, Народну библиотеку ''Раде Драинац”, Историјски архив "Топлице" и Културно образовни центар "Топлица".

У Прокупљу се сваке године организују традиционалне културно-историјске манифестације: Међународни књижевни „Драинчеви сусрети" уз доделу „Драинчеве награде" за најбољу књигу поезије у претходној години; Међународна ликовна колонија „Меморијал Боже Илића“, уз доделу награде за најбољу изложбу на територији РС у претходној години; тродневна музичка манифестација „Beer fest"; Фестивал Дечијег стваралаштва „ФЕДЕС“; Вече хумора и афоризама „Златно магаренце“; Ивандањска ликовну колонија; Сретењски сусрети песника и прослава градске славе дана Светог Прокопија.

Издвајања за културу из буџета града у последњих 6 година крећу се 7-7,5% укупног буџета и виши су од републичког просека (5%).

## Спорт

Спортски савез града Прокупља основан је 2011. године, има 18 клубова. Прокупље има две спортске хале "Др. Зоран Ђинђић" и Соколски дом, фудбалски стадион и халу за тенис. Поред многобројних такмичарских, ревијалних и рекреативних турнира из свих спортова, од других видова спортских манифестација у Прокупљу треба издвојити „Недељу кретања“ и „Дане фудбала“.

Са око 6,5% учешћа за спорт и рекреацију у укупним расходима за 2020. годину, град Прокупље издваја више средства за ову категорију расхода у односу на упоредиве ЈЛС и на републички просек (4,5%).

## Омладина

Канцеларија за децу и младе града Прокупља је отворена октобра 2009. године уз подршку Министарства омладине и спорта и УНИЦЕФ-а. Основне активности односе се на: подстицање младих да се организују, удружују и учествују у друштвеним токовима, заштиту интереса младих и помоћ у остварењу њихових интереса, сарадњу са омладинским удружењима у њиховом раду, подстицање и остваривање сарадње која се односи на децу и омладину и улогу младих на територији рада Прокупља, сарадњу са институцијама и организацијама које се баве децом и младима, израду локалних стратегија и планова и спровођење националних и локалних стратегија и планова из области дечије и омладинске политике.

# 3 Визија Града Прокупља

|  |
| --- |
| **ГРАД ПРОКУПЉЕ 2028. ГОДИНЕ**  **Регионални центар,**  заједница која пружа просперитет својим грађанима да живе, раде и стварају у свом граду.  **Прокупље – град са јасном перспективом развоја**,  отворен за инвестиције и решеном комуналном инфраструктуром,  заједница становништва са високом еколошком свешћу и чистом животном средином.  **Град Светог Прокопија,**  који брине о свом културно-историјском наслеђу градећи сигурну будућност свим нараштајима. |

Визија развоја града Прокупља до 2028. године је настала кроз процес консултација са заинтересованим странама и иста представља жељено стање будућности, промену која се жели постићи у планском периоду кроз реализацију предложених мера и тиме достизање дефинисаних приоритетних циљева.

# 4 Правци развоја и приоритетни циљеви и мере

Развој града Прокупља у периоду 2022-2028. године ће се реализовати кроз следећа четири развојна правца:

* **Развојни правац 1 – Одрживи економски развој**
* **Развојни правац 2 – Очување животне средине и развој комуналне и остале инфраструктуре**
* **Развојни правац 3 – Друштвени развој**
* **Развојни правац 4 – Добра управа**

У оквиру сваког развојног правца дефинисани су приоритетни циљеви, као и мере које су инструменти за постизање жељеног циља на крају периода на који се доноси План развоја. У наставку је табеларни приказ приоритетних циљева и мера за сваки појединачни развојни правац:

|  |  |
| --- | --- |
| **Развојни правац 1 – Одрживи економски развој** | |
| **Приоритетни циљ** | **Мере за остварење приоритетног циља** |
| **1.1 Створена повољна инвестициона клима у граду Прокупљу** | **Мера 1.1.1:** Развој маркетиншких механизама за привлачење инвеститора  **Мера 1.2.2:** Израда регулаторног оквира за привлачење нових инвестиција  **Мера** **1.1.3:** Изградња недостајуће инфраструктуре у Пословној зони |
| **1.2 Успостављени механизми за подршку развоју предузетништва и малих бизниса** | **Мера 1.2.1:** Субвенције за развој МСП и предузетнике  **Мера** **1.2.2:** Формирање Привредног савета  **Мера** **1.2.3:** Едукативно-информативна кампања за почетнике у бизнису од стране искусних привредника – кроз Привредни савет |
| **1.3 Одрживи развој пољопривреде** | **Мера 1.3.1:** Повећање прихода и продуктивности руралног становништва обезбеђивањем адекватних подстицаја.  **Мера 1.3.2:** Информативно-едукативна кампања за подстицање удруживања и задругарства  **Мера** **1.3.3:** Стручне едукације у пољопривреди |
| **1.4 Створени минимални услови за развој руралног туризма** | **Мера** **1.4.1:** Израда Плана за развој туризма на територији града Прокупља  **Мера** **1.4.2:** Материјални подстицаји за развој руралног туризма  **Мера** **1.4.3:** Изградња путне инфраструктуре намењене развоју руралног туризма |

|  |  |
| --- | --- |
| **Развојни правац 2 – Очување животне средине и развој комуналне и остале инфраструктуре** | |
| **Приоритетни циљ** | **Мере за остварење приоритетног циља** |
| **2.1 Успостављен савремени систем управљања комуналним, инертним и комерцијалним отпадом** | **Мера 2.1.1:** Израда Плана управљања отпадом  **Мера 2.1.2:** Изградња трансфер станице за комунални отпад  **Мера** **2.1.3:** Увођење примарне селекције отпада  **Мера** **2.1.4:** Изградња постројења за грађевински отпад  **Мера** **2.1.5:** Подизање свести и информисање грађана о важности очувања животне средине  **Мера** **2.1.6:** Повећање територијалне покривености организованим изношењем комуналног отпада  **Мера** **2.1.7:** Реализација пројеката санације, затварања и рекултивације бившег градског сметлишта Дунек |
| **2.2 Успостављени механизми за смањење загађења ваздуха** | **Мера 2.2.1:** Успостављање мониторинга ваздуха  **Мера** **2.2.2:** Израда плана озелењавања града  **Мера** **2.2.3:** Информативно-едукативна кампања за грађане  **Мера** **2.2.4:** Субвенционисање грађана за прелазак на чистије видове енергије |
| **2.3 Изграђен и успостављен функционални канализациони систем на градском и сеоском подручју** | **Мера 2.3.1:** Реконструкција, проширење примарне канализационе мреже у граду и приградским насељима  **Мера 2.3.2:** Изградња јавне фекалне канализације на сеоском подручју  **Мера** **2.3.3:** Реконструкција и проширење система кишне канализације |
| **2.4 Успостављен финкционалан и одржив систем управљања отпадним водама** | **Мера** **2.4.1:** Изградња ППОВ за пречишћавање отпадних канализационих вода из села и индустријске зоне  **Мера** **2.4.2:** Изградња ППОВ за пречишћавање отпадних вода са територије града |
| **2.5 Обезбедити доступност и одрживо управљање водом** | **Мера** **2.5.1:** Реконструкција дотрајале водоводне мреже и изградња недостајуће  **Мера** **2.5.2:** Увођење даљинског управљања водоснабдевањем за највећа насеља  **Мера** **2.5.3:** Увођење сеоских водовода у систем водоснабдевања јавног комуналног предузећа  **Мера** **2.5.4:** Уређење водотокова који угрожавају систем снабдевања пијаћом водом услед плављења |
| **2.6 Уређење саобраћајне инфраструктуре на територији града** | **Мера** **2.6.1:** Реконструкција и проширење саобраћајница и локалних путева  **Мера** **2.6.2:** Уређење паркиралишта у граду  **Мера** **2.6.3:** Уређење такси станица |

|  |  |
| --- | --- |
| **Развојни правац 3 – Друштвени развој** | |
| **Приоритетни циљ** | **Мере за остварење приоритетног циља** |
| **3.1 Унапређен квалитет основног и средњег образовања** | **Мера 3.1.1:** Развој спортске инфраструктуре у школама  **Мера 3.1.2:** Осавремењивање наставе у школама и предшколској установи куповином нових учила и спортских реквизита  **Мера** **3.1.3:** Развој људских ресурса у образовању |
| **3.2 Повећан обухват деце предшколским васпитањем и образовањем** | **Мера 3.2.1:** Проширење капацитета за предшколско васпитање и образовање |
| **3.3 Унапређено, обновљено и заштићено локално културно-историјско наслеђе у Прокупљу** | **Мера 3.3.1:** Изградња новог објекта за библиотеку  **Мера 3.3.2:** Пописани и евидентирани сви културно-историјски споменици  **Мера** **3.3.3:** Реконструкција и адаптација споменика културе, локалитета Плочник  **Мера** **3.3.4:** Промотивна кампања културно историјског наслеђа |
| **3.4 Унапређена доступност и квалитет услуга социјалне заштите** | **Мера** **3.4.1:** Утврђивање потреба локалног становништва за услугама социјалне заштите и дефинисање приоритета  **Мера** **3.4.2:** Увођење нових услуга у складу са потребама локалног становништва – помоћ старима и немоћним особама  **Мера** **3.4.3:** Побољшање квалитета постојећих услуга и капацитета за њихово спровођење  **Мера** **3.4.4:** Увођење механизама за спречавање негативних појава малолетника у друштву |

|  |  |
| --- | --- |
| **Развојни правац 4 – Добра управа** | |
| **Приоритетни циљ** | **Мере за остварење приоритетног циља** |
| **4.1 Побољшани кадровски и технички капацитети у установама и јавним предузећима** | **Мера 4.1.1:** Реорганизација јавних предузећа и установа  **Мера 4.1.2:** Техничко опремање јавних предузећа и установа  **Мера** **4.1.3:** Успостављање система континуираног усавршавања и професионализације кадрова у установама у складу са потребама |
| **4.2 Управа по мери грађана и привреде** | **Мера 4.2.1:** Реорганизација Градске управе  **Мера 4.2.2:** Уређење/Модернизација ИКТ система Градске управе  **Мера 4.2.3:** Увођење електронских услуга у пословање ЛС  **Мера 4.2.4:** Уређење система управљања људским ресурсима |

## Развојни правац 1 – Одрживи развој привреде и пољопривреде

У циљу побољшања економског положаја становника на подручју града Прокупља, у оквиру развојног правца **Одрживи економски развој** град Прокупље је дефинисао следеће приоритетне циљеве:

**ПРИОРИТЕТНИ ЦИЉ 1.1: Створена повољна инвестициона клима у граду Прокупљу**

**ПРИОРИТЕТНИ ЦИЉ 1.2: Успостављени механизми за подршку развоју предузетништва и малих бизниса**

Одрживи развој привреде и пољопривреде

**ПРИОРИТЕТНИ ЦИЉ 1.3: Одрживи развој пољопривреде**

**ПРИОРИТЕТНИ ЦИЉ 1.4: Створени минимални услови за развој руралног туризма**

**ПРИОРИТЕТНИ ЦИЉ 1.1: Створена повољна инвестициона клима у граду Прокупљу**

Иако је од почетка 2000. године у старој индустријској зони Прокупља поново успостављена привредна активност формирањем мањих и средњих домаћих предузећа, права привредна активност је заживела отварањем немачке компаније Леони 2009. године. Укупан број привредних субјеката на територији града Прокупља, према подацима Агенције за привредне регистре, која су током 2020.године пословала на територији града Прокупља износи 1580, од чега 282 привредна друштва и 1.298 предузетника[[3]](#footnote-3). **Број привредних субјеката у последњих пар година је у благом порасту, али је њихов укупан број испод републичког просека**. Укупан број запослених од 2010. године бележи константни раст, при чему је запосленост од тада повећана за 27%. Највећи број запослених је у прерађивачкој индустрији, иза чега следе трговина на велико и мало и запосленост у државном сектору. Просечна остварена зарада без пореза и доприноса на територији Прокупља бележи стални раст последњих година, од 35.440,00рсд у 2017.години до 45.805,00рсд у 2019.г, односно 23% у последње три године, али је просечна зарада на нивоу града, као и у окружењу значајно је нижа од просека Републике.

Град Прокупље је суочен са регионалном поларизацијом; депопулацијом, односно миграцијама радно способног становништва, недовољном акумулацијом финансијских средстава, зарадама у приватном сектору које су испод републичког просека. Постоји велики проблем у одливу квалификоване радне снаге-инжињери, маркетинг стручњаци, електротехничари. Негативни утицај на економски развој јесте и платежна моћ грађана као и економска ситуација привредника који су задужени у страној валути са високим каматним стопама. У циљу измене економске структуре и задржавања младих потребно је промовисати развојно оријентисане политике које подржавају продуктивне активности, стварање достојанствених послова, креативност и иновативност и подстицати формализацију и раст предузећа. У домену привлачења инвеститора потребно је фокусирање на радно интензивне и високо профитабилне секторе и боље позиционирање Прокупља као атрактивне дестинације за улагања. За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2019** | **Показатељи исхода (циљни) 2028** |
| Просечна зарада  (повећање 50%) | 54.509,00 РСД | 81.763,5 RSD |
| Укупни износ остварених инвестиција (повећање 50%) | 427.806.000,00 РСД | 641.709.000,00 РСД |
| Број директних страних инвестиција | 0 | 3 |
| Број новозапослених – отворених нових радних места у Пословној зони „Хисар“. | 0 | 2000 |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 8:******Промовисати континуиран, инклузиван и одржив економски раст, пуну продуктивну запосленост и достјанствен рад за све*** | Поглавље 20: Предузетништво и индустријска политика |
| **Подциљ 8.2** Постизање виших нивоа економске продуктивности кроз диверсификацију, технолошку надоградњу и иновације, укључујући фокусирање на радно интензивне и високо профитабилне секторе |
| **Подциљ 8.5.** До 2030. постићи пуну и продуктивну запосленост и достојанствен рад за све жене и мушкарце, укључујући и младе људе и особе са инвалидитетом, као и једнаку плату за рад једнаке вредности |

Да би се оствариле постављене циљне вредности показатеља учинка који се односе на **Приоритетни циљ 1.1**, утврђене су следеће **мере** које је потребно спровести у периоду 2022-2028:

* **Мера 1.1.1:** Развој маркетиншких механизама за привлачење инвеститора;
* **Мера 1.2.2:** Израда регулаторног оквира за привлачење нових инвестиција;
* **Мера** **1.1.3:** Изградња недостајуће инфраструктуре у Пословној зони;

***Мера 1.1.1: Развој маркетиншких механизама за привлачење инвеститора***

Мера подразумева развој и реализацију савременог маркетиншког приступа у циљу идентификације града Прокупља као средине повољне за пословање привреде и привлачење нових инвестиција - закуп времена и простора у масовним медијима, као и израда аудио - визуелних промотивних материјала и посете сајмовима. Маркетиншка интервенција имаће за циљ директно деловање на заинтересоване инвеститоре посебно у високопрофитабилним секторима. Ова мера спада у информативно-едукативне мере.

|  |  |
| --- | --- |
| **Потребна средства:** | 5.000.000,00 РСД |
| **Извор финансирања:** | интерно и екстерно |
| **Одговорна страна:** | Локална самоуправа (ЛС), Туристичка организација Прокупље |
| **Рок за реализацију:** | Средњи (3 године) |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Број одржаних медијских догађаја који промовишу позитивну пословну климу града Прокупља | 10 | 100 |
| Број штампаног промотивног материјала | 50 | 1000 |
| Број посећених сајмова и одржаних промотивних акција | 3 | 35 |

***Мера 1.2.2: Израда регулаторног оквира за привлачење нових инвестиција***

Мера подразумева стварање ефикасног пословног амбијента кроз развој и реализацију програма подстицаја, финансијских и регулаторних инструмената за привлачење нових инвестиција у привреди за покретање нове производње и запошљавање. Смернице за динамички развој МСП и инвестиције се дефинишу кроз доношење Правилника и Одлука о распоређивању финансијских средстава подршке и пакете стимулативних мера. Део реализације мере јесу и интерна унапређења и боља сарадња са заинтересованим странама у привреди, али и активно привлачење директних страних инвестиција. Да би се омогућио раст профита и стандарда запослених, а уједно и унапредила клима за директно страно инвестирање неопходно је успоставити јачу сарадњу са пословном заједницом кроз заједничке пројектне активности. Ова мера спада у институционално-управљачко-организационе.

|  |  |
| --- | --- |
| **Потребна средства:** | 0 РСД |
| **Извор финансирања:** |  |
| **Одговорна страна:** | Локална самоуправа (ЛС), НСЗ , пословна заједница Прокупља |
| **Рок за реализацију:** | Средњи (3 године) |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Број унапређених процедура, донетих одлука и решења која утичу на привлачење инвестиција и олакшавају пословање привреде | 0 | 20 |

***Мера 1.1.3: Изградња недостајуће инфраструктуре у Пословној зони***

До сада су у Пословној зони изграђене три трафо станице јачине 10 кв. У циљу обезбеђивања стабилне електричне енергије високог потенцијала и задовољења потреба заинтересованих инвеститора, неопходна је изградња трафо станице јачине 35 кв, као основни предуслов пословања већих система. Ширењем мреже гасовода у Србији обухваћен је и Топлички округ, односно и град Прокупље. Упоредо са изградњом аутопута Е – 80 планирана је и изградња крака гасовода са пратећом мрежом чиме ће бити омогућено и прикључивање Пословне зоне „ Хисар“ на исти. Ова мера спада у мере којима се обезбеђују добра и пружају услуге од стране учесника у планском систему (капитални, инфраструктурни пројекти, инвестиције и др.)

|  |  |
| --- | --- |
| **Потребна средства:** | 220.000.000,00 РСД |
| **Извор финансирања:** | интерно и екстерно |
| **Одговорна страна:** | Локална самоуправа (ЛС), Туристичка организација Прокупље |
| **Рок за реализацију:** | Средњи |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Број успостављених производних капацитета у индустријској зони | 0 | 7 |
| Степен покривености корисника Пословне зоне услугом даљинског грејања | 0 | 100 |

**ПРИОРИТЕТНИ ЦИЉ 1.2: Успостављени механизми за подршку развоју предузетништва и малих бизниса**

Број активних привредних друштава на 1000 становника у Прокупљу износи 7,2 што је близу 1/2 мање од републичког просека који износи 12,23 привредних друштава на 1000 становника, док је на нивоу просека Топличког округа који износи 7.25 привредних друштава на 1000 становника. Број предузетничких радњи на 1000 становника је 31, што је за 17% испод просека републике ( просек РС је 37.29 предузетничких радњи је на 1000 становника), а на нивоу је просека округа који износи 30 предузетник на 1000 становника. Ипак, број предузетника, као и запослених код њих је у благом порасту од 2017.године, и то за око 11%. Међутим, просечан број запослених код предузетника је 2,7 лица.

Са сигурношћу се може тврдити да недостатак идеја за развој бизниса никада није представљао проблем, пре свега међу младима на територији града Прокупља као и Топличког округа. Улагање у сопствени бизнис кроз реализацију идеја у доброј мери је ограничено страхом од неуспеха, управо због недостатка охрабрења од стране породице И доступних фондова на локалном и регионалном нивоу. Могућност неуспеха пре самог почетка реализовања идеје и недовољна информисаност о програмима који се данас нуде у оквиру Националне стратегије у значајној мери ограничавају предузетништво, као и проширење ионако скромних капацитета успостављених породичних и малих активности. Тренд запошљавања на територији града Прокупља углавном је повећан доласком страних компанија, мада постоји и тренд одласка радно способног становништва у тим истим компанијама који су отворили погоне у Дољевцу, Нишу и Лесковцу.

Недостајање активнијег приступа локалне самоуправе као и „feedback“ информација које би требало да нуде управо предузетници о проблемима са којима се суочавају, потребама које нису везане само за финансијска средства као и на жалост све мање образоване радне снаге, представља изазов за град Прокупље. Предузетници немају поверења у ефикасност управе, односно администрације, процентуално мали број њих је извозно орјентисан, а извоз је махом усмерен на регион.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2019** | **Показатељи исхода (циљни) 2028** |
| Број активних привредних друштава на 1000 становника | 7,2 | 10 |
| Број активних предузетничких радњи на 1000 становника | 31 | 37 |
| Стопа запослености | 47% | 50% |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 8:******Промовисати континуиран, инклузиван и одржив економски раст, пуну продуктивну запосленост и достјанствен рад за све.*** | Поглавље 20: Предузетништво и индустријска политика |
| **Подциљ 8.3** Промовисати развојно оријентисане политике које подржавају продуктивне активности, стварање достојанствених послова, предузетништво, креативност и иновативност и подстицати формализацију и раст микропредузећа, односно малих и средњих предузећа, укључујући и приступ финансијским услугама. |
| **Подциљ 8.5.** До 2030. постићи пуну и продуктивну запосленост и достојанствен рад за све жене и мушкарце, укључујући и младе људе и особе са инвалидитетом, као и једнаку плату за рад једнаке вредности. |

Да би се оствариле постављене циљне вредности показатеља учинка који се односе на **Приоритетни циљ 1.2**, утврђене су следеће **мере** које је потребно спровести у периоду 2022-2028:

* **Мера 1.2.1:** Субвенције за развој МСП и предузетнике
* **Мера** **1.2.2:** Формирање Привредног савета
* **Мера** **1.2.3:** Едукативно-информативна кампања за почетнике у бизнису од стране искусних привредника – кроз Привредни савет

***Мера 1.2.1: Субвенције за развој МСП и предузетнике***

Разматрајући потребе МСП са састанака који су обављени, њиховим потребама и могућим смерницама за будући развој, дошло се до закључка да је неопходно успоставити финансијску подршку за МСП од стране локалне самоуправе. С тим у вези, локална самоуправа ће у будућем периоду годишње определити финансијска средства на позицији субвенција - МСП средства, која би се повећавала у зависности од потреба привреде. Субвенције би се користиле на основу Правилника о коришћењу и расподели средстава. Сам Правилник би се израдио у наредних 6 месеци у сарадњи са релевантним службама Градске управе и представницима МСП као и будућег Привредног савета, који би омогућио да се на основу јасних критеријума сваке године афирмишу одређене области, као и правци помоћи.

Ова мера спада у подстицајне и требало би да омогући формирање нових МСП, развој и унапређење пословања кроз иновативне технологије, набавку машина и средстава за рад, а као крајња интервенција може се омогућити и плаћање камата за кредите нових и постојећих МСП.

|  |  |
| --- | --- |
| **Потребна средства:** | 10.000.000,00 РСД |
| **Извор финансирања:** | Интерно |
| **Одговорна страна:** | Локална самоуправа (ЛС) |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Финансијска средства из буџета за помоћ МСП (на годишњем нивоу) | 0 | 15.000.000 |
| Број новоформираних МСП коришћењем буџетских средстава | 0 | 20 |
| Број нових производа развијених уз финансијску подршку ЛС | 0 | 3 |
| Број МСП који су модернизовали или проширили своје капацитете уз финансијску подршку | 0 | 7 |

***Мера 1.2.2: Формирање Привредног савета***

Привредни савет се оснива са намером да се успостави конкретан оквир за унапређење пословног окружења и јачање конкурентности целокупне локалне пословне заједнице, конкурентности МСП и предузетника и привлачење домаћих и страних инвестиција. Надлежност Привредног савета би била уочавање и кандидовање проблема, иницијатива и давање препорука градоначелнику и ресорном члану Градског већа, Скупштини Града, одељењима и другим релевантним институцијама на локалном и вишем нивоу, а у вези са олакшавањем пословања и убрзања привредне активности МСП, раста и развоја предузећа и предузетника уопште. Ова мера припада тзв. институционално-управљачко-организационим мерама.

|  |  |
| --- | --- |
| **Потребна средства:** | 1.000.000,00 РСД |
| **Извор финансирања:** | Интерно |
| **Одговорна страна:** | Локална самоуправа (ЛС) |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Број одржаних састанака Привредног савета | 0 | 20 |
| Број реализованих иницијатива на предлог Привредног савета | 0 | 10 |

***Мера 1.2.3: Едукативно-информативна кампања за почетнике у бизнису од стране искусних привредника – кроз Привредни савет***

Овом информативно–едукативном мером је планирано спровођење тематских едукација за почетнике у бизнису ангажовањем локалних привредника, РРА Југ, као и сертификованих предавача кроз једнодневне и вишедневне обуке (оснивање фирме, старт уп за младе, дигитални маркетинг, дигитално предузетништво, посете компанијама), у зависности од потреба. Овом приликом се остварује сарадња са НСЗ као и са приватним и државним агенцијама.

|  |  |
| --- | --- |
| **Потребна средства:** | 2.000.000,00 РСД |
| **Извор финансирања:** | Интерно и екстерно |
| **Одговорна страна:** | Локална самоуправа (ЛС), НСЗ |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Број реализованих тематских обука | 0 | 20 |
| Број полазника обука | 0 | 100 |
| Број уручених сертификата о завршеној обуци | 0 | 90 |
| Број посета компанијама ради стицања практичног знања | 0 | 20 |

**ПРИОРИТЕТНИ ЦИЉ 1.3: Одрживи развој пољопривреде**

За град Прокупље одрживи развој пољопривреде представља један од приоритетних циљева, јер је значајан број становника 17.086 (38,46% од укупног становништва) ангажован у пољопривреди што директно, што индиректно (неколико хиљада људи је запошљено у привреди, а пољопривреда им је додатна делатност). Број комерцијалних пољопривредних газдинстава се у задње три године стабилизовао на око 3.000 и они обрађују 9.473 ха земље. Укупан број активних газдинстава је 2.664 (извор регистар П.Г. на дан 28.04.2021.), а просечна величина поседа је изнад 3,5 ха. Град Прокупље поседује значајне конкурентске предности у области пољопривреде у односу на друге локалне самоуправе, као што су: велике површине под дугогодишњим засадима пре свега вишње и шљиве (преко 4.000 ха) и у задњим годинама се повећао број прерађивачких капацитета (сушаре и хладњаче).

Основни проблем пољопривредних произвођача је нестабилна цена, која пре свега зависи од потражње производа споља-извоз, као и од сезонске понуде и тражње у нашем региону. Иако је у задњих неколико година осетно присутна набавка нових прикључних машина и помагала за бербу воћа, пољопривредна газдинства још увек не поседују у великој мери механизацију која би значајно утицала на овладавање технологије производње и примену савремених агротехничких мера у циљу повећања приноса. Недостатак повезивања између произвођача ради бољег позиционирања на тржишту, као и њихово повезивање са постојећим прерађивачима и ланцима за прераду и дистрибуцију хране је још један проблем који негативно утиче на даљи развој пољопривреде, као и развој појединачних пољопривредних газдинстава.

Како би се обезбедио одрживи развој пољопривреде, средњорочни циљ за град Прокупље би био набавка нове механизације, обнова и куповина нових прикључних машина, примена савремених агротехничких мера у циљу смањења производне цене по јединици производа, што ће проузроковати добијање квалитетних производа – пре свега воћа. Потребно је и повећање постојећих капацитета за прераду воћа и формирање нових што ће узроковати повећање извоза. Значајна помоћ би могла бити пружена и за развој удружења и задругарства, како постојећих тако и формирање нових, ради бољег позиционирања на тржишту, као и промоција истих у циљу развоја не само пољопривреде већ и руралног турзма.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2019** | **Показатељи исхода (циљни) 2028** |
| **Издвајање из буџета за развој пољопривреде (на крају реализације Плана)** | 1,42% | 5% |
| **Број комерцијалних пољопривредних газдинстава** | 3186 | 3200 |
| **Број привредних друштава,предузетника и пољопривредних газдинстава који се баве прерадом пољопривредних производа** | 21 | 25 |
| Број прерађивачких капацитета | 6 | 12 |
| Број пољопривредних произвођача који су осавременили механизацију | 150 | 200 |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 2: Окончати глад, постићи безбедност хране и побољшану исхрану и промовисати одрживу пољопривреду.*** | Преговарачко поглавље 11 – Пољопривреда и рурални развој |
| **Подциљ 2.3.** До 2030. удвостручити пољопривредну продуктивност и приходе малих произвођача хране, а посебно жена, аутохтоних народа, породичних пољопривредних произвођача, сточара и рибара, кроз безбедан и једнак приступ земљишту, другим производним ресурсима и подацима, сазнањима, финансијским услугама, тржиштима и могућностима за остваривање додатне вредности, односно за запошљавање ван пољопривреде |
| **Подциљ 2.4.** До 2030. обезбедити одрживе системе за производњу хране и применити отпорне пољопривредне праксе за повећање продуктивности и производње, које помажу у одржавању екосистема, које јачају капацитет за прилагођавање климатским променама, екстремним временским условима, сушама, поплавама и осталим катастрофама, и које прогресивно побољшавају квалитет земљишта и тла |

Да би се оствариле постављене циљне вредности показатеља учинка који се односе на **Приоритетни циљ 1.3**, утврђене су следеће **мере** које је потребно спровести у периоду 2022-2028:

* **Мера 1.3.1:** Повећање прихода и продуктивности руралног становништва обезбеђивањем адекватних подстицаја;
* **Мера 1.3.2:** Информативно-едукативна кампања за подстицање удруживања и задругарства;
* **Мера** **1.3.3:** Стручне едукације у пољопривреди.

***Мера 1.3.1: Повећање прихода и продуктивности руралног становништва обезбеђивањем адекватних подстицаја***

Ово је подстицајна мера која подразумева финансијску и нефинансијску подршку руралном становништву. У оквиру финансијске подршке мера ће се имплементирати кроз Локални програм подршке за спровођење пољопривредне политике и руралног развоја, који Град већ неколико година са успехом спроводи циљајући и ослушкујући потребе пољопривредних призвођача. Мера подразумева финансијску и техничку подршку примарним произвођачима воћа, произвођачима пчелињих производа, млека, меса и других пољопривредних производа, чиме се омогућава стварање додатне вредности. У оквиру ове мере ће се додатно подстицати удруживање и задругарство примарних произвођача у циљу заједничке производње, прераде и продаје.

У оквиру нефинансијске подршке за пољопопривредна газдинства и привредне субјекте се обезбеђује подршка за аплицирање за финансијска средства из ИПАРД фонда или код Министарства пољопривреде, шумарства и водопривреде.

У циљу бољег повезивања и укључивња на тржиште, у оквиру ове мере потребна је реализација најмање једног догађаја годишње - организовање зимске школе за пољопривредне произвођаче, на којој ће се идентификовати нове потребе. У оквиру ове мере посебан акценат треба ставити на активности успостављања сарадње између пољопривредних произвођача и образовања, односно анимирања руралног становништва да се укључује и едукује.

|  |  |
| --- | --- |
| **Потребна средства:** | 10.000.000,00 РСД (на годишњем нивоу) |
| **Извор финансирања:** | Интерно |
| **Одговорна страна:** | Градска управа Прокупље, Одељење за пољопривреду и Комисија за израду програма |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2019** | **Циљана вредност 2028** |
| Број сушара | 2 | 4 |
| Број хладњача | 4 | 8 |
| Број реализованих зимских школа | 1 | 3 |
| Број корисника подстицаја у пољопривреди | 200 | 250 |

***Мера 1.3.2: Информативно-едукативна кампања за подстицање удруживања и задругарства***

Задатак пољопривредне политике јесте да креира и спроводи мере и решења који ће, између осталог, допринети побољшању ефикасности тржишног ланца. С тим у вези, град Прокупље ће предузети низ активности на унапређењу институционалног оквира и подршке свим видовима пословног повезивања и удруживања кроз подршку произвођачима у области удруживања и маркетинга за укључивање у глобалне тржишне ланце (снабдевање трговинских ланаца) јачање видљивости, односно препознатљивости локалних производа на тржишту. На овај начин се очекује повећање потенцијала понуде, јачање тржишне позиције произвођача, унапређење преговарачке способности произвођачких организација, као признатог репрезента одређене гране пољопривредне производње.

|  |  |
| --- | --- |
| **Потребна средства:** | 500.000,00 РСД (на годишњем нивоу) |
| **Извор финансирања:** | Интерно |
| **Одговорна страна:** | Градска управа Прокупље, Одељење за пољопривреду, Комисија за израду програма и ТО Прокупље |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2019** | **Циљана вредност 2028** |
| Број задруга | 2 | 4 |
| Број удружења | 2 | 4 |

***Мера 1.3.3: Стручне едукације у пољопривреди***

У циљу спровођења ове мере град Прокупље је усмерен на повећању нивоа стручног знања и вештина сеоског становништва. У оквиру ове мере континуирано ћемо радити на информисању пољопривредних газдинстава: о доступним финансијским средствима и условима и начинима конкурисања за њих, актуелним уредбама Владе РС из области пољопривреде, као и спровођење локалне пољопривредне политике; успоставиће се и редовно спроводити едукација пољопривредних произвођача, нарочито у следећим областима: развој воћарства, пчеларства, увођење и примена нових технологија и иновација, пласирање производа, као и о одрживој пољопривредној производњи. Спроводиће се и друге информативне активности као што су: посете сајмовима, изложбама, манифестацијама, организовање студијских путовања и др. Ова мера спада у информативно-едукативне и представља континуирану активност.

|  |  |
| --- | --- |
| **Потребна средства:** | 500.000,00 РСД (на годишњем нивоу) |
| **Извор финансирања:** | Интерно |
| **Одговорна страна:** | Градска управа Прокупље, Одељење за пољопривреду |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2019** | **Циљана вредност** |
| Број одржаних информативних и едукативних сесија (на годишњем нивоу) | 2 | 5 |
| Број посета сајмовима и другим пољопривредним манифестацијама (на годишњем нивоу) | 1 | 3 |

|  |
| --- |
| **У оквиру овог циља, важна нам је и следећа мера, која доприноси развоју пољопривреде:** |

***МЕРА 1.3.4: Организовање едукативних предавања везано за заштиту биља, воћарство и виноградарство, ратарство, сточарство, развој агротуризма, значај укрупњавања поседа, производњу здравствено безбедне хране, заштиту животне средине.***

Мера има за циљ да трансформише пољопривреду у граду Прокупљу од тренутног система - натуралне производње ка тржишно усмереном систему заснованом на ланцу вредности. Мера подразумева подршку Регионалном центру за развој пољопривреде и села да као мултидисциплинарни ресурсни центар за пољопривреду пружа комбиноване лабораторијске, техничке, едукативне, саветодавне услуге које пољопривредницима треба да помогну да унапреде своје знање, вештине и ставове, као и приступ информацијама, технологијама и тржиштима. Мера поред горе поменутог, подразмева и додатно опремање лабораторије Регионалног центра, које ће омогућити спровођење анализе земљишта и додатне микробиолошке анализе. Град Прокупље, такође поседује одличне услове за развој пчеларства, као и за производњу вишања и шљива. Стога мера подразумева и подршку за производњу ових производа.

**Потребна средства:** 500.000 РСД

**Извор финансирања:** интерно

**Одговорна страна:** Високошколска установа Прокупље**,** Одељење за ЛЕР ГУ Прокупљеи РРА Југ

**Рок за реализацију:** средњи

**ПРИОРИТЕТНИ ЦИЉ 1.4: Створени минимални услови за развој руралног туризма**

Према последње објављеним подацима за град Прокупље[[4]](#footnote-4), у 2019.години, град је посетило свега 163 туриста, од чега 59 страних гостију, који су укупно остварили 258 ноћења. Просечан број ноћења домаћих туриста износио је 1.2 дана, док страних гостију 2.2 дана. Овако низак број ноћења указује на неразвијеност туризма, а самим тим и туристичке понуде. Међутим, на територији града Прокупља постоје веома добри услови за развој сеоског туризма с обзиром на то да град Прокупље са својом околином обилује многим природним лепотама, знаменитостима, културно-историјским споменицима, нетакнутом природом и здравом храном која се припрема на традиционалан начин. У последње време и сектор винарства и виноградарства је у замаху свог развоја што отвара бројне могућности за развој винског туризма, удруженог са руралним туризмом. У Прокупљу се издваја и одређени број изузетних винарија које производе веома квалитетна вина узгајајући, поред осталих, аутохтону сорту грожђа Прокупац.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2019** | **Показатељи исхода (циљни) 2028** |
| **Број регистрованих туриста који посећују град (на годишњем нивоу)** | 163 | 500 |
| **Број ноћења (по дану)**  **А) домаћи туристи**  **Б) страни туристи** | А) 1,2  Б) 2,2 | А) 2  Б) 3 |
| **Број запослених у туризму** | 298 | 350 |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 8: Промовисати континуиран, инклузиван и одржив економски раст, пуну продуктивну запосленост и достјанствен рад за све*** | Поглавље 20: Предузетништво и индустријска политика |
| **Подциљ 8.9:** До 2030 осмислити и применити политике које промовишу туризам који ствара радна места и промовише локалну кутлуру и производе. |

Да би се оствариле постављене циљне вредности показатеља учинка који се односе на **Приоритетни циљ 1.4**, утврђене су следеће **мере** које је потребно спровести у периоду 2022-2028:

* **Мера** **1.4.1:** Израда Плана за развој туризма на територији града Прокупља
* **Мера** **1.4.2:** Материјални подстицаји за развој руралног туризма
* **Мера** **1.4.3:** Изградња путне инфраструктуре намењене развоју руралног туризма

***Мера 1.4.1: Израда Програма развоја туризма Прокупља***

Као што План развоја града Прокупља детаљно дефинише развој града по областима на дужи временски период, тако се намеће и логична потреба да у оквиру истог постоји план нижег реда, а то би био Програм развоја туризма града Прокупља, који би по сегментима подтуризма био јасно дефинисан (промоција туризма и развој туризма). Такође, у том плану би се, по врстама туризма (градски, вински, етно, итд.) дефинисале конкретне активности како би се исте унапредиле. Тиме би се постигло јасно дефинисање корака разрађених по временским инстанцама који су неопходни како би се у дефинисаном временском периоду постигли јасни и мерљиви резултати. Конкретна мера подразумева, израду/дефинисање Програма развоја туризма.

|  |  |
| --- | --- |
| **Потребна средства:** | 700.000,00 РСД |
| **Извор финансирања:** | Интерно |
| **Одговорна страна:** | Градска управа Прокупље, Туристичка Организација града Прокупља |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Дефинисан и усвојен Програм развоја туризма | 0 | 2 |

***Мера 1.4.2: Материјални подстицаји за развој руралног туризма***

Важни инфраструктурни пројекти које реализује град Прокупље директно утичу на повећање кретања људи, капитала и роба и тако подижу фреквенцију новчаних средстава, куповну моћ и јачање привреде на територији града. Уз богато културно-историјско наслеђе, одличне природне предуслове, традиционалан начин живота и рада, осетан развој пољопривреде и све већу жељу младих да се окрену животу и раду на селу прави се добар предуслов за будући развој руралног туризма. Раст квалитета живота даље условљава потребу за додатним садржајима за пасивни или активни одмор, што у даљем иницира отварање нових етно села, која ће подићи укупну туристички понуду града и то пре свега у руралној средини.

Конкретна мера подразумевала би додатно издвајање средстава из буџета ЈЛС за потребе афирмације развоја руралног туризма, како би многа сеоска газдинства прешла у сеоска туристичка домаћинства, као и охрабривање младих да се окрену селу и развоју руралног туризма који би њима имао улогу првог бизниса. Ова мера спада у тзв. подстицајне мере.

|  |  |
| --- | --- |
| **Потребна средства:** | 1.000.000,00 РСД (на годишњем нивоу) |
| **Извор финансирања:** | Интерно |
| **Одговорна страна:** | Градска управа Прокупље, Туристичка Организација града Прокупља |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Број корисника субвенција у туризму | 0 | 20 |
| Број домаћинстава из руралног подручја који се баве туризмом (етно туризмом) | 5 | 20 |

***Мера 1.4.3: Изградња путне инфраструктуре намењене развоју руралног туризма***

Постојећим Просторним планом града сугерисано је да се за развој туризма искористи простор у близини туристичких места која се граниче са Прокупљем као што су Пролом и Рибарска бања. У том смислу је санација путева према свим дестинацијама веома важна како због локалног становништва, тако и због туриста који би приликом доласка у град желели да обиђу и околину и места око града.

Савремени токови развоја руралног туризма у свету, као императив, првенствено виде квалитетне и проходне путеве до руралних подручја, посебно до етно села која пружају услуге из области туризма.

У оквиру ове мере се узима у обзир и обнова, изградња, реконструкција и проширење саобраћајница и локалних путева ка туристичким деловима града, јер су неискоришћени потенцијал за развој туризма. То може довести и до неких нових делатности и услуга, на корист како туристима тако и мештанима. Потребно је санирати и уредити стазе и путеве око брда Хисар где се налази једна ретка појава позната као Епигенија на реци Топлици, која носи велики туристички потенцијал, али је због тешког приступа то отежано уочити и прићи до наведеног локалитета.

Конкретна мера подразумевала би веће одвајање средстава за изградњу нових и санацију постојећих путева у руралном подручју и на локалу, а посебно за:

* деоницу пута у рејону села Клисурица: етно село „Зелени рај“ – етно село „Кладенац код три букве“, дужина деонице: 1,5 км, процена трошкова насипања пута је 800.000,00 рсд
* деоницу пута у рејону села Злата: одвајање од главног пута (раскрсница пута Прокупље, Бојник, Житни поток) до Златског језера, дужина деонице: 1км, процена трошкова насипања пута је 550.000,00 рсд
* обилазне стазе и путеве око брда Хисар и од брда Хисар до Епигеније: 2.000.000,00 рсд

|  |  |
| --- | --- |
| **Потребна средства:** | 3.350.000,00 РСД (годишње) |
| **Извор финансирања:** | Интерно, буџет ЛС |
| **Одговорна страна:** | Градска управа Прокупље |
| **Рок за реализацију:** | Дугачак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Дужина саобраћајница (км) | 0 | 20 |

## Развојни правац 2 – Очување животне средине и развој комуналне и остале инфраструктуре

У циљу очувања животне средине и даљег развоја комуналне и остале инфраструктуре на подручју града Прокупља, у оквиру развојног правца **Очување животне средине и развој инфраструктуре**, град Прокупље је дефинисао следеће приоритетне циљеве:

**ПРИОРИТЕТНИ ЦИЉ 2.1: Успостављен савремени систем управљања комуналним, инертним и комерцијалним отпадом**

**ПРИОРИТЕТНИ ЦИЉ 2.2: Успостављени механизми за смањење загађења ваздуха**

**ПРИОРИТЕТНИ ЦИЉ 2.3: Изграђен и успостављен функционални канализациони систем на градском и сеоском подручју**

Очување животне средине и развој инфраструктуре

**ПРИОРИТЕТНИ ЦИЉ 2.4: Успостављен финкционалан и одржив систем управљања отпадним водама**

**ПРИОРИТЕТНИ ЦИЉ 2.5: Обезбедити доступност и одрживо управљање водом**

**ПРИОРИТЕТНИ ЦИЉ 2.6: Уређење саобраћајне инфраструктуре на територији града**

**ПРИОРИТЕТНИ ЦИЉ 2.1: Успостављен савремени систем управљања комуналним, инертним и комерцијалним отпадом**

Организовано сакупљање комуналног отпада обавља се само на територији града Прокупља. Осим пет приградских села (Мала Плана, Дреновац, Ресинац, Доња Топоница и Бела Вода), остале сеоске средине нису покривене организованим одношењем отпада, што условљава да се на овим подручијма формирају сметлишта/дивље депоније. Евидентирано је 9 већих и око 90 мањих дивљих депонија. Дневна количина сакупљеног смећа износи у просеку око 100м³, а организованим сакупљањем комуналног отпада је обухваћено око 54,2% домаћинстава (око 8.200 домаћинстава). Количина комуналног отпада која се не сакупља на годишњем нивоу износи око 4.550 тона.

Комунална делатност сакупљања,превоза и депоновања чврстог комуналног отпада за територју града Прокупље је поверена предузећу *Порр-wернер&Wебер* Прокупље доо. Сакупљени комунални отпад се без икаквог предтретмана и одвајања, свакодневно одвози и депонује на санитарну депонију у Лесковцу. Отпад који производе привредна друштва, друга правна лица и предузетници и здравствене установе се организовано сакупља и одлаже, док није заступљено примарно раздвајање комуналног отпада насталог у домаћинствима. Град не поседује трансфер станицу па се може рећи да није заступљено ни секундарно раздвајање отпада (отпадни материјал се одлаже у исте пријемнике, а затим се одвози до трансфер станица где се врши његово раздвајање).

Некадашња несанитарна депонија Дунек, која је одлуком републичке инспекције за заштиту животне средине затоврена, још увек није санирана и рекултивисана. И поред чињенице да сметлиште Дунек није више у употреби, из разлога што се није кренуло са реализацијом наведеног Пројеката евидентан је негативан утицај сметлишта Дунек на здравље људи и животну средину.

Са аспекта заштите животне средине управљање отпадом представља кључно питање у очувању необновљивих природних ресурса, смањењу загађења тла и подземних вода, спречавању емитовања опасних гасова и непријатних мириса у атмосферу, зато овај циљ спада у приоритетне циљеве Плана развоја.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Разврставање отпада на месту настанка – Примарна селекција | 10% (правна лица, предузетници, институције) | ­­­60% |
| Удео чврстог отпада у општини који се организовано прикупља и одлаже | 54,2% | 80% |
| % смањење трошкова одвожења комуналног отпада (изграђена трансфер станица) | 0% | 30% |
| Удео рециклираног отпада у укупној количини генерисаног чврстог комуналног отпада % | 0% | 30% |
| Удео отада који се на одговарајући начин одлаже у укупној количини генерисаног чврстог комуналног отпада (Прокупље, 2020: око **45%**) | 45% | 80% |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 11: Учинити градове и људска насеља инклузивним, безбедним, отпорним и одрживим***  ***ЦОР 12: Обезбедити одрживе обрасце потрошње и производње*** | Поглавље 27: Животна средина и климатске промене |
| **Подциљ 11.6.** До 2030. смањити негативан утицај градова на животну средину мерен по глави становника, са посебном пажњом на квалитет ваздуха и управљање отпадом на општинском и другим нивоима |
| **Подциљ 12.5.** До краја 2030. значајно смањити генерисање отпада тако што ће се спречавати или смањивати његово генерисање, односно тако што ће се отпад прерађивати и поново употребљавати. |

Да би се оствариле постављене циљне вредности показатеља учинка који се односе на **Приоритетни циљ 2.1**, утврђене су следеће **мере** које је потребно спровести у периоду 2022-2028:

* **Мера 2.1.1:** Израда Плана управљања отпадом
* **Мера 2.1.2:** Изградња трансфер станице за комунални отпад
* **Мера** **2.1.3:** Увођење примарне селекције отпада
* **Мера** **2.1.4:** Изградња постројења за грађевински отпад
* **Мера** **2.1.5:** Подизање свести и информисање грађана о важности очувања животне средине
* **Мера** **2.1.6:** Повећање територијалне покривености организованим изношењем комуналног отпада
* **Мера** **2.1.7:** Реализација пројеката санације, затварања и рекултивације бившег градског сметлишта Дунек

***Мера 2.1.1: Израда Плана управљања отпадом***

Мера подразумева израду Плана управљања отпадом која је као обавеза утврђена Законом о управљању отпадом (“Службени гласник РС“број 36/09 и 88/2010). Планом управљања отпадом би се дефинисало правилно управљање отпадом и спровођење низа прописаних мера за поступање са отпадом у оквиру сакупљања, транспорта, складиштења, третмана и одлагања отпада у циљу успостављања начела хијерархијског управљања отпадом, праћење токова отпада и мера за редукцију отпада, као и одговарајући третман неопасног и опасног отпада у складу са законском регулативом.

План управљања отпадом треба да садржи очекиване врсте, количине и порекло укупног отпада на територији и отпада који ће се отпремити, програм сакупљања отпада из домаћинства, предлоге за поновну употребу и рециклажу компонената комуналног отпада, програм развијања јавне свести о управљању отпадом, локацију трансфер станице, мере санације неуређених депонија, надзор и праћење планираних активности и мера, процену трошкова и изворе финансирања за планиране активности итд. Ова мера спада у институционално-управљачко-организационе.

|  |  |
| --- | --- |
| **Потребна средства:** | 200.000,00 РСД |
| **Извор финансирања:** | Доминантно интерно, делом екстерно |
| **Одговорна страна:** | Локална самоуправа (ЛС), Комунално јавно предузеће (ЈКП) представници привредних друштава, односно предузећа, удружења, стручне институције, невладине и друге организације које се баве заштитом животне средине, укључујући и организације потрошача и Република Србија |
| **Рок за реализацију:** | Средњи (3-5 година) |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Припремљен и усвојен План управљања отпадом | 0 | 1 |

***Мера 2.1.2: Изградња трансфер станице за комунални отпад***

Мера подразумева изградњу објекта у којем ће се помешани комунални отпад привремено складиштити ради раздвајања и тако селектован утоварати и транспортовати на третман, односно поновно искоришћење или одлагање на санитарну депонију у Лесковцу. С обзиром на чињеницу да су послови сакупљања и одвожења отпада поверени предузећу Порр Wернер & Wебер Прокупље доо и за општину Житорађа, трансфер станица биће међуопштински ресурс. Врста мере – Обезбеђење добара и пружање услуга.

|  |  |
| --- | --- |
| **Потребна средства:** | 141.950.000,00 РСД |
| **Извор финансирања:** | Доминантно екстерно, делом интерно |
| **Одговорна страна:** | Локална самоуправа (ЛС), Комунално јавно предузеће (ЈКП) и Република Србија |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Изграђена и функционална трансфер станица за комунални отпад | 0 | 1 |

***Мера 2.1.3: Увођење примарне селекције отпада***

Мера подразумева развој и реализацију програма успешног рециклирања комуналног отпада и увођење примарне селекције отпада, односно разврставање отпада према врсти материјала на извору, месту настајања, у домаћинствима и његово одлагање у различите пријемнике (контејнери, канте, жичани боксеви итд.), као прве активности коју треба предузети у том поступку. С тим у вези, потребно је обезбедити довољан број пријемника за разврставање разиличитих врста отпада. Комуникација са јавношћу и учешће јавности је кључна компонента где ће се грађанству кроз стратегију убеђивања и мотивације указати на њихов значај у поступку успешне рециклаже као и које су важности и предности рециклирања отпада.

|  |  |
| --- | --- |
| **Потребна средства:** | 5.000.000,00 РСД |
| **Извор финансирања:** | Доминантно екстерно, делом интерно |
| **Одговорна страна:** | Локална самоуправа (ЛС), Комунално јавно предузеће (ЈКП) и удружења грађана |
| **Рок за реализацију:** | Кратак (до 2 године) |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Удео домаћинстава који врше сепарацију отпада на месту настанка у односу на укупан број домаћинстава | 0% | 50% |

***Мера 2.1.4: Изградња постројења за грађевински отпад***

Мера подразумева изградњу постројења за складиштење грађевинског отпадног материјала , односно стационарне техничке јединице намењене разврставању, механичкој обради, привременом складиштењу грађевинског отпадног материјала, поновном искоришћавању, рециклирању грађевинског отпадног материјала и његове употербе као секундане сировине. Мера подразумева одабир најбоље локације за изградњу постројења за складиштење грађевинског отпадног материјала, набавку возила којим би се отпадни грађевински материјал сакупљао и транспортовао, као и машинске дробилице за искоришћавање или третман грађевинског отпада (класирање и фино уситњавање опеке, малтера итд.).

Овом мером би се очували природни извори из којих се добијају примарне сировине за производњу грађевинског материјала, контролисано би се ограничиле површине на којима се складишти грађевински отпад, извршило би се чишћење дивљих депонија грађевинског отпада које тренутно заузимају велике површине слободног простора угрожавајући животну средину механички, хемијски, биолошки и естетски. Врста мере – Обезбеђење добара и пружање услуга.

|  |  |
| --- | --- |
| **Потребна средства:** | 100.000.000,00 РСД |
| **Извор финансирања:** | Интерно |
| **Одговорна страна:** | Локална самоуправа (ЛС), Комунално јавно предузеће (ЈКП) |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2021** | **Циљана вредност 2028** |
| Изграђено постројење за грађевински отпад | 0 | 1 |
| % Рециклираног грађевинског материјала | 0 | 80% |

***Мера 2.1.5: Подизање свести и информисање грађана о важности очувања животне средине***

Мера подразумева развој и реализацију програма који ће грађанима на јасан и пријемчив начин објаснити важности и предности очувања животне средине, правилног одлагања отпада, одговорности сваког појединца за очување и начинима одговорног поступања према животној средини. Ова мера спада у информативно-едукативне.

|  |  |
| --- | --- |
| **Потребна средства:** | 2.000.000,00 РСД |
| **Извор финансирања:** | Интерни |
| **Одговорна страна:** | Локална самоуправа (ЛС), Одељење за урбанизам, имовинско правне послове и грађевинарство и Комунално јавно предузеће (ЈКП),невладине организације, школе |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Доношење програма, едукација и промотивних кампања | 0 | 1 |

***Мера 2.1.6: Повећање територијалне покривености организованим изношењем комуналног отпада***

Мера подразумева набавку 4 додатна возила за одношење смећа и око 600 контејнера који би били постављени на фреквентним локацијама у сеоским срединама. На овај начин ће услуга организованог одношења смећа бити доступна и у селима на територији града Прокупља. Очекује се да ова мера за резултат има сузбијање дивљих депонија у селима и значајно чистије окружење. Врста мере – Обезбеђење добара и пружање услуга.

|  |  |
| --- | --- |
| **Потребна средства:** | 43.000.000,00 РСД |
| **Извор финансирања:** | Интерни и екстерни |
| **Одговорна страна:** | Локална самоуправа (ЛС), Одељење за урбанизам, имовинско правне послове и грађевинарство и Комунално јавно предузеће (ЈКП) |
| **Рок за реализацију:** | Средњи |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| % покривености територије изношењем комуналног отпада | 54,2 | 80% |

***Мера 2.1.7: Реализација пројеката санације, затварања и рекултивације бившег градског сметлишта Дунек***

Мера подразумева санацију, затварање, преуређење и рекултивацију земљишта бившег градског сметлишта Дунек. Некадашња несанитарна депонија Дунек, која је одлуком републичке инспекције за заштиту животне средине затоврена, још увек није санирана и рекултивисана. Градска управа Прокупље поседује Пројекат санације, затварања и рекултивације постојећег градског сметлишта на који је Министарство заштите животне средине дало сагласност на Студију о процени утицаја на животну средину. И поред чињенице да сметлиште Дунек није више у употреби, услед тога што се није кренуло са реализацијом наведеног Пројеката, евидентан је негативан утицај сметлишта Дунек на здравље људи и животну средину. Врста мере – Обезбеђење добара и пружање услуга.

|  |  |
| --- | --- |
| **Потребна средства:** | 40.229.140,00 РСД |
| **Извор финансирања:** | Доминатно екстерно и делом интерно |
| **Одговорна страна:** | Локална самоуправа (ЛС), Комунално јавно предузеће (ЈКП) и Република Србија |
| **Рок за реализацију:** | Кратак (до 2 године) |

**ПРИОРИТЕТНИ ЦИЉ 2.2: Успостављени механизми за смањење загађења ваздуха**

Највећи негативан утицај на квалитет ваздуха на територији града Прокупља имају индивидуална ложишта и котларнице у зимском периоду године и саобраћај на државним и локалним путевима. Извесно је да основни извор загађујућих материја у ваздух представља грејање стамбених и индустријских објеката, при чему су највеће емисије сконцентрисане у урбаном подручју. Као горива за производњу топлотне енергије користи се дрво, угаљ и електрична енергија, а као претежни енергент у стамбеним објектима користи се дрво и то у индивидуалним котловима са ложиштима са ниском ефикасности сагоревања, па се у зимском периоду могу очекивати емисије ПМ10, ПМ 2,5 и угљен моноксида. Сагоревањем чврстих горива у ложиштима долази до емисије СО2, чађи и седиментних материја, који у зависности од густине насељености могу довести до оптерећења животне средине у зимском делу године.

Други могући извор загађујућих материја у ваздуху на подручју града Прокупља је саобраћај, који укључује емисије оксида азота, ПМ10, угљен-моноксида и других загађујућих материја, услед протока возила на магистралном путу који пролази територијом града Прокупља а посебно кроз градски центар. Загађењу ваздуха пореклом од саобраћаја додатно доприноси употреба старих возила која се лоше одржавају, саобраћајне површине у лошем стању, неадекватан проток саобраћаја. Значајније загађење се може очекивати у градском центру у периодима саобраћајног загушења.

У Прокупљу није вршено мерење квалитета амбијенталног ваздуха до 2021.године, тако да није могуће оценити степен његове загађености. Сходно томе, не постоје подаци који би указивали на евентуални ризик по здравље становништва и животну средину од загађења ваздуха. Праћење стања животне средине је неопходно ради обезбеђивања предуслова за здрав живот становништва.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| % Смањење емисије загађујућих материја у ваздуху (CO, CO2, NOX, прашкасте материје) | Није мерено | ­­­­­­30% од измерених вредности по успостављању мониторинга |
| % новоизграђених зелених површина у у односу на постојеће |  |  |
| Успотављен и редовно ажуриран локални регистар загађивача (Да/Делимично/Не) | Делимично | Да |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 11: Учинити градове и људска насеља инклузивним, безбедним, отпорним и одрживим***  ***ЦОР 12: Обезбедити одрживе обрасце потрошње и производње*** | Поглавље 27: Животна средина и климатске промене |
| **Подциљ 11.6.** До 2030. смањити негативан утицај градова на животну средину мерен по глави становника, са посебном пажњом на квалитет ваздуха и управљање отпадом на општинском и другим нивоима |
| **Подциљ 11.7.** До 2030. омогућити универзални приступ безбедним, инклузивним и приступачним зеленим и јавним површинама, посебно за жене и децу, старија лица и особе са инвалидитетом |
| **Подциљ 12.ц** Рационализовати неефикасне субвенције за фосилна горива којима се подстиче расипна потрошња отклањањем тржишних деформација, у складу са националним околностима, између осталог и кроз реструктурирање система опорезивања и фазно укидање штетних субвенција тамо где оне постоје како би дошао до изражаја њихов утицај на животну средину, узимајући у обзир у потпуности специфичне потребе и услове земаља у развоју и сводећи на најмању меру могуће негативне утицаје на њихов развој на начин који штити сиромашне и погођене заједнице |

Да би се оствариле постављене циљне вредности показатеља учинка који се односе на **Приоритетни циљ 2.2**, утврђене су следеће **мере** које је потребно спровести у периоду 2022-2028:

* **Мера 2.2.1:** Успостављање мониторинга ваздуха
* **Мера** **2.2.2:** Израда плана озелењавања града
* **Мера** **2.2.3:** Информативно-едукативна кампања за грађане
* **Мера** **2.2.4:** Субвенционисање грађана за прелазак на чистије видове енергије

***Мера 2.2.1: Успостављање мониторинга ваздуха***

Мера подразумева постављање мерних места за праћење квалитета ваздуха на територији града Прокупља у оквиру државне мреже за мониторинг са циљем утврђивања степена загађености ваздуха и да ли у неком подручју долази до појединачних прекорачења прописаних граничних вредности емисија загађујућих материја у ваздуху.

Спровођење јавног здравља у области животне средине и здравља становништа, обухвата праћење и анализу стања свих медијума животне средине – воде, ваздуха, земљишта. Наведене активности реализују се кроз програме друштвене бриге за јавно здравље. Програме предлажу Институти и Заводи за јавно здравље а реализују их јединице локалне самоуправе кроз директно уговарање са наведеним и територијално надлежним здравственим установама. Град Прокупље се обратито Институту за јавно здравље Ниш да изради Програм друштвене бриге за јавно здравље – праћење квалитета ваздуха на територији града Прокупља за 2022/2023. годину. Овим програмом успоставиће се локална мрежа мерних места за мерење нивоа загађујућих материја у ваздуху на територији града Прокупља. Програм ће се реализовати у складу са законским прописима и средствима планираним у буџету града за ове намене у наредном периоду. Ова мера спада у институционално-управљачко-организационе.

|  |  |
| --- | --- |
| **Потребна средства:** | 4.527.570,00 РСД |
| **Извор финансирања:** | Интерни |
| **Одговорна страна:** | Локална самоуправа (ЛС)- Одељење за урбанизам, стамбено-комуналне делатности и грађевинарство, институти и заводи за јавно здравље |
| **Рок за реализацију:** | Кратак, до 2 године |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број мерних места за утврђивање загађења ваздуха | 0 | 1 |
| Извештаји о мониторингу | 0 | свакодневно |

***Мера 2.2.2: Израда плана озелењавања града***

Мера подразумева израду Плана озељењавања града која је као обавеза утврђена Законом о комуналним делатностима и општим актима града Прокупља који су донети у складу са овим закомом. Планом озељењавања града би се дефинисале мере заштите, очувања, уређења, унапређења, праћење стања постојећих јавних зелених површина,одржавање објеката (дечија игралишта, терена,жардињера, фонтана, јавних чесми и сл.), одржавење инсталација и инвентара који припадају тој површини и служе њеном одржавању и предвидели простори за подизање нових зелених површина у виду паркова, дрвореда, живих ограда дуж саобраћајница, стамбених блокова и индустријских погона, и других градских простора у којима долази до загађења ваздуха. Ова мера спада у институционално-управљачко-организационе.

|  |  |
| --- | --- |
| **Потребна средства:** | 5.000.000,00 РСД |
| **Извор финансирања:** | Интерни и екстерни |
| **Одговорна страна:** | Локална самоуправа (ЛС)- Одељење за урбанизам, стамбено-комуналне делатности и грађевинарство, Јавно комунално предузеће (ЈКП) и удружења грађана |
| **Рок за реализацију:** | Кратак, до 2 године |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Приремљен План озелењавања града | 0 | 1 |
| Површина уређених јавних површина (м2) |  |  |

***Мера 2.2.3: Информативно-едукативна кампања за грађане***

Мера подразумева обавезу ЈЛС, која је и законом установљена, да обавештава јавност о подацима квалитета ваздуха добијених контролом квалитета ваздуха из државне и локалне мреже, као и о прекорачењу концентрација загађујућих материја које су опасне по здравље људи путем медија јавног информисања , интернета или на други начин и даје упутства за понашање људи у таквим ситуацијама. Ова мера спада у тзв. информативно-едукативне мере.

Овом мером би се поред сталне информисаности спроводила и едукација и подизање еколошке свести становништва о значају чистог ваздуха , организовањем предавања, трибина, радионица и заједничких акција пошумљавања и озелењавања градских површина. Посебан акценат треба ставити на употребу чистијих енерегената (нпр. пелета) у индивидуалним ложиштима домаћинстава, потребно је иницирати смањење аутомобилског саобраћаја и прилагодити саобраћајну инфраструктуру јавном превозу, подизати свест о значају употребе димњака са стандардом, иницирати изградњу пешачких и бициклистичких стаза и промовисати овакав начин кретања становништва.

|  |  |
| --- | --- |
| **Потребна средства:** | 2.000.000,00 РСД |
| **Извор финансирања:** | Интерни |
| **Одговорна страна:** | Локална самоуправа (ЛС)- Одељење за урбанизам, стамбено-комуналне делатности и грађевинарство, и удружења грађана  Локална самоуправа (ЛС), Одељење за урбанизам, имовинско правне послове и грађевинарство, Јавно комунално предузеће (ЈКП),невладине организације и удружења, школе |
| **Рок за реализацију:** | Кратак, до 2 године |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број одржаних догађаја за подизање свести грађана | 0 |  |

***Мера 2.2.4: Субвенционисање грађана за прелазак на чистије видове енергије***

Мера подразумева израду програма и пројеката субвенционисања грађана за замену фосилних горива, увођење димњака са стандардом у домаћинствима, замену столарије и постављање термоизолационих фасада у циљу побољшања енергетке ефикасности индивидуалних објеката за становање и смањења коришћених енергената. Овом мером би се значајно побољшао квалитет ваздуха с обзиром на чињеницу да град нема систем даљинског грејања и да највећи негативан утицај на квалитет ваздуха на територији града Прокупља имају индивидуална ложишта и котларнице у зимском периоду године. Ова мера спада у тзв. подстицајне мере.

|  |  |
| --- | --- |
| **Потребна средства:** | 30.000.000,00 РСД |
| **Извор финансирања:** | Доминантно екстерно и делом интерно |
| **Одговорна страна:** | Локална самоуправа (ЛС) и Република Србија |
| **Рок за реализацију:** | Кратак, до 2 године |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број домћинстава субвенционисаних од стране ЛС | 0 |  |

**ПРИОРИТЕТНИ ЦИЉ 2.3: Изграђен и успостављен функционални канализациони систем на градском и сеоском подручју**

На територији града Прокупља систем за одвођење отпадних вода је сепаратног типа. Фекалном канализацијом покривено је око 92% територије града, док је атмосферском канализацијом покривено само 10-15% територије града. Један број приградских и градских насеља и сеоска домаћинства, која немају приступ канализацији, отпадну воду испуштају директно у околину или у септичке јаме. Фекална канализација се без пречишћавања испушта у реку Топлицу преко 6 изливних места. **Дужина канализационе мреже на територији читаве општине износи 69 км и на њу је прикључено 8560 домаћинстава[[5]](#footnote-5), што представља 56,6% од укупног броја станивника.**

Каналисање отпадних вода са подручја Плана развијаће се и на даље као сепаратни канализациони систем, који је оцењен као најпогоднији у зависности од морфолошких услова евакуационог подручја и карактера реципијената.

За одвођење употребљених вода неопходно је изградити и канализациону мрежу дуж свих саобраћајница, тако да се омогући прикључак свих постојећих и планираних објеката. Главни колектори треба да прихвате све употребљене воде и одведу их до локације постојења за пречишћавање отпадних вода (ППОВ), чија је изградња такође планирана у оквиру Плана.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Удео домаћинстава прикључених на канализациону мрежу (%) на сеоском подручју | 0 | 20% |
| Удео домаћинстава прикључених на канализациону мрежу (%) у граду и приградским насељима | 80% | 90% |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 6:*** Обезбедити доступност и одрживо управљање водом и санитацијама за све | Поглавље 27: Животна средина |
| **Подциљ 6.3.** До 2030. унапредити квалитет воде смањењем загађења, елиминисати одлагање и на најмању могућу меру свести испуштање опасних хемикалија и материја, преполовити удео непречишћених отпадних вода и значајно повећати рециклирање и безбедну поновну употребу на глобалном нивоу |
| **Подциљ 6.2.** До 2030. постићи адекватан и једнак приступ санитарним и хигијенским условима за све, као и окончање праксе обављања дефекације на отвореном, уз обраћање посебне пажње на потребе жена и девојчица, односно оних у стањима рањивости |

Да би се оствариле постављене циљне вредности показатеља учинка који се односе на **Приоритетни циљ 2.3**, утврђене су следеће **мере** које је потребно спровести у периоду 2022-2028:

* **Мера 2.3.1:** Реконструкција, проширење примарне канализационе мреже у граду и приградским насељима
* **Мера 2.3.2:** Изградња јавне фекалне канализације на сеоском подручју
* **Мера** **2.3.3:** Реконструкција и проширење система кишне канализације

***Мера 2.3.1: Реконструкција, проширење примарне канализационе мреже у граду и приградским насељима***

Фекалну канализациону мрежу чине цевоводи пречника од ДН200 до ДН500 (кружни цевоводи). Већина мреже је од ПВЦ цеви, затим од керамичких и нешто мало од азбестцементних цеви. У приградским насељима Ђуревац, Нова Божурна, Доња Стражава, Бабин Поток, Ново село потребно је у наредном периоду изградити још 5 км секундарне мреже фекалне канализације, чиме би се значајно подигао ниво животног стандарда и омогућило боље функционисање комуналних делатности. Фекалне воде из градског и приградских насеља планирано је да се пречишћавају у ППОВ у граду Прокупљу. Такође постоје приоритети и активности који унапређују канализациони систем града Прокупља, а не односе се на реконструкцију и изградњу канализационе мреже. Ови приоритети су везани за реконструкцију, санацију или изградњу објеката који су део канализационог система.

Након изградње водоводних система у свим градским насељима, потребно је изградити и канализациону мрежу која би покрила сва насеља и планирати изградњу већег броја постројења за пречишћавање отпадних вода мањег капацитета. Врста мере – Обезбеђење добара и пружање услуга.

|  |  |
| --- | --- |
| **Потребна средства:** | 300.000.000,00 РСД |
| **Извор финансирања:** | Доминантно екстерно и делом интерно |
| **Одговорна страна:** | Локална самоуправа (ЛС), ЈКП и Република Србија |
| **Рок за реализацију:** | Дуги, преко 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Дужина изграђене канализационе мреже (км)- | 66,7 | 76,7 |
| Дужина реконструисане канализационе мреже (км)- | 66,7 | 76,7 |

***Мера 2.3.2: Изградња јавне фекалне канализације на сеоском подручју***

На сеоском подручју не постоји канализациона мрежа. Потребно је изградити канализациону мрежу која би покрила сва сеоска насеља и планирати изградњу већег броја постројења за пречишћавање отпадних вода мањег капацитета. Изградња ће се вршити сукцесивно.

На подручју околних сеоских насеља у наредном периоду је потребно изградити око 30км примарне и секундарне мреже, чиме би се значајно подигао ниво животног стандарда и омогућило боље функционисање комуналних делатности у сеоском подручју. Врста мере – Обезбеђење добара и пружање услуга.

|  |  |
| --- | --- |
| **Потребна средства:** | 500.000.000,00 РСД |
| **Извор финансирања:** | Доминантно екстерно и делом интерно |
| **Одговорна страна:** | Локална самоуправа (ЛС), ЈКП и Република Србија |
| **Рок за реализацију:** | Дуги, преко 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Дужина изграђене канализационе мреже на сеоском подручју(км) | 0 | 30 |

***Мера 2.3.3: Реконструкција и проширење система кишне канализације***

**Систем за одвођење атмосферских вода је делимично изграђен за урбано насеље**. Атмосферском канализацијом је покривено само 10-15% територије града. Атмосфересе воде се одводе отвореним каналима низ улице и вода отиче ка реци Топлици, поредством гравитације. Потребно је изградити кишну канализациону мрежу која би покрила приоритетно ниже делове града око реке Топлице, јер су објекти у овом делу често угрожени од плављења. Претходни услов јесте изградња насипа на реци Топлици (која је у надлежности Републике Србије као вода првог реда) чиме ће се дефинисати плавни талас, а самим тим и површина угроженог подручија

|  |  |
| --- | --- |
| **Потребна средства:** | 200.000.000,00 РСД |
| **Извор финансирања:** | Доминантно екстерно и делом интерно |
| **Одговорна страна:** | Локална самоуправа (ЛС), ЈКП и Република Србија |
| **Рок за реализацију:** | Дуги, преко 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Проценат покривености града кишном канализацијом | 10% | 20% |

**ПРИОРИТЕТНИ ЦИЉ 2.4: Успостављен финкционалан и одржив систем управљања отпадним водама**

Целокупна фекална канализација и отпадне воде са територије града Прокупља испуштају се непречишћене у воде другог реда и у реку Топлицу (преко 6 изливних места), која припада водама првог реда. У том делу река Топлица је III класе и вода се не може користити за рекреацију и риболов. **Количина испуштених отпадних вода** је, прама подацима из 2018. године, износила **1.598.000** **м3,** од чегаје **у канализацију** испуштено **1.392.000** **м3[[6]](#footnote-6).** И индустријске отпадне воде се након недовољног предтретмана и без адекватног пречишћавања испуштају у природне реципијенте. Те воде садрже и опасне и токсичне материје. Првенствени разлог наведеном стању, лежи у томе што се у граду Прокупљу још увек не постоји одговарајуће постројење за третман отпадних вода. На подручју града Прокупља постоје и 2 хидроакумулације Бресница и Растовница, и у самом приобаљу реке Топлице 4 артеријска бунара за снабдевање становништва пијаћом водом, који су угрожени изградњом викендица и насеља без канализационог прстена и постројења за пречишћавање отпадних вода.

У оквиру Стратешког плана за каналисање и прераду отпадних вода у сливу Јужне Мораве предвиђено је да се отпадна вода из града Прокупља прикупља и пречишћава централним постројењем. Каналисање отпадних вода са подручја Плана развијаће се и на даље као сепаратни канализациони систем, који је оцењен као најпогоднији у зависности од морфолошких услова евакуационог подручја и карактера реципијената. Планира се изградња ППОВ са технологијом заснованом на процесу продужене аерације са денитрификацијом, чији је реципијент река Топлица.

Главни колектори треба да прихвате све употребљене воде и одведу их до локације постојења за пречишћавање отпадних вода (ППОВ), који је планиран на КП бр. 4420, КП бр. 4421, КП бр. 4422 све КО Прокупље-град.

Отуда је један од приоритетних циљева локалног плана развоја до 2028. успостављање функционалног и одрживог система управљања и третмана отпадних вода.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Удео испуштене отпадне воде у системе за одвођење отпадних вода у укупној количини испуштене отпадне воде (%) | 0 | 50 |
| Проценат отпадних вода који се безбедно пречишћава | 0 | 50 |
| Квалитет воде у реци Топилици (група) | 3. група | 2. група |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 6:*** Обезбедити доступност и одрживо управљање водом и санитацијама за све | Поглавље 27: Животна средина |
| **Подциљ 6.3.** До 2030. унапредити квалитет воде смањењем загађења, елиминисати одлагање и на најмању могућу меру свести испуштање опасних хемикалија и материја, преполовити удео непречишћених отпадних вода и значајно повећати рециклирање и безбедну поновну употребу на глобалном нивоу |

Да би се оствариле постављене циљне вредности показатеља учинка који се односе на **Приоритетни циљ 2.4**, утврђене су следеће **мере** које је потребно спровести у периоду 2022-2028:

* **Мера** **2.4.1:** Изградња ППОВ за пречишћавање отпадних канализационих вода из села и индустријске зоне
* **Мера** **2.4.2:** Изградња ППОВ за пречишћавање отпадних вода са територије града

***Мера 2.4.1: Изградња ППОВ за пречишћавање отпадних канализационих вода из села и индустријске зоне***

С обзиром на велики број насеља у општини, преузима се решење из Генералног пројекта у вези са изградњом постројења за пречишћавање отпадних вода. Према овом пројекту решење је да се изграде три постројења за прераду отпадних вода на сеоском подручју, од којих би једно служило и за пречишћевање отпадних вода из индустријске зоне Хисар. Конфигурација терена, међусобна удаљеност насеља и положај потрошача у односу на водне токове и инфраструктурне објекте условили су груписање насеља у подсистеме према логичним целинама . Ове мера припада групи мера за обезбеђење добара и пружање услуга.

|  |  |
| --- | --- |
| **Потребна средства:** | 600.000.000,00 РСД |
| **Извор финансирања:** | Доминантно екстерно и делом интерно |
| **Одговорна страна:** | Локална самоуправа (ЛС), ЈКП и Република Србија |
| **Рок за реализацију:** | Дуги, преко 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број изграђених постројења за пречишћавање отпадних вода са сеоског подручја | 0 | 3 |
| % отпадних вода са сеоског подручја која се пречишћава | 0 | 50 |
| % отпадних вода из индустријеске зоне која се пречишћава | 5 | 20 |

***Мера 2.4.2: Изградња ППОВ за пречишћавање отпадних вода са територије града***

ФЕКАЛНА (САНИТАРНА) КАНАЛИЗАЦИЈА

Укупна дужина постојеће фекалне канализационе мреже у самом граду износи око 66,7 км. У њу се уливају отпадне воде из домаћинстава, а када се стекну технички услови уливаће се и отпадне воде из индустрије. Целокупна мрежа је гравитационог типа течења.

ПОСТРОЈЕЊЕ ЗА ПРЕЧИШЋАВАЊЕ ОТПАДНИХ ВОДА (ППОВ)

Неопходна је изградња више савремених постројења за пречишћавање отпадних вода за унапређење канализационог система града Прокупља. С обзиром на велики број насеља на територији града, предлаже се решење из Генералног пројета. Према овом пројекту решење је да се изгради једно веће, централно ППОВ за град Прокупље и приградска насеља. Ове мера припада групи мера за обезбеђење добара и пружање услуга.

|  |  |
| --- | --- |
| **Потребна средства:** | 600.000.000,00 РСД |
| **Извор финансирања:** | Доминантно екстерно и делом интерно |
| **Одговорна страна:** | Локална самоуправа (ЛС), ЈКП и Република Србија |
| **Рок за реализацију:** | средњи, 3-5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| % отпадних вода из градског подручја које се пречишћавају | 0 | 50% |

**ПРИОРИТЕТНИ ЦИЉ 2.5: Обезбедити доступност и одрживо управљање водом**

**На водоводну мрежу дужине 80 км[[7]](#footnote-7) прикључено је 9.600 домаћинстава,** што представља **63,5% од укупног броја домаћинстава[[8]](#footnote-8).** Проценат домаћинстава који су пркључени на водоводну мрежу је доста нижи у односу на просек у Републици Србији који износи 86,7%. Град Прокупље припада Топличком регионалном систему водоснабдевања, чије најзначајније извориште представља водоакумулација „Селова”. До прикључивања на тај регионални систем за водоснабдевање, снабдевање водом Прокупља се врши путем постојећих акумулација и локалних изворишта. Тренутно се градско подручје Прокупља снабдева водом за пиће путем водоводних система са акумулације Бренсица и изворишта Хисар и Бумбурек. **Водосистем "Бумбурек**" је првенствено је предвиђен за водоснабдевање града у летњим месецима када долази до повећане потрошње воде за пиће, затим у случају хаварије на филтер станици "Бресница", магистралном цевоводу или хаварији на водосистему "Хисар". Саставни део система водоснабдевања су и градски резервоари „Трафо” (1.260 м3) „Плоче” (800 м3), „Боровњак” (210 м3) и „Хисар” (500 м3). Даљи развој постојећег водовног система је конципиран тако да се касније може уклопити у трајно решење водоснабдевања Прокупља из регионалног водсистема „Селова”. Водоводна мрежа је стара и губици у већем делу мреже се крећу око 50%, што додатно отежава водоснабдевање.

Сеоска домаћинства се водом снабдевају путем локалних сеоских водовода, којима не управља јавно комулано предузеће. У брдско-планинским подручјима у којима се становништво снабдева водом из локалних изворишта и бунара, квалитет воде за пиће се не контролише редовно. Села која су прикључена на магистрални цевовод "Бресница - Прокупље" снабдевају се водом за пиће преко четири рерервоара и то: резервоар Прекопуце запремине 200 м3 , резервоар Мала Плана запремине 400 м3, резервоар Мађаре запремине 400 м3, резервоар Доња Трнава запремине 400 м3.

**Дистрибутивна мрежа**

Дистрибутивна мрежа града је грађена по комбинованом систему (прстенасто граната) од ливено-гвоздених, азбест-цементних, челичних, поцинкованих, ПВЦ и ПЕ цеви. Укупна дужина дистрибутивне мреже износи око 80 км. У претходних десет година није било изградње водоводне инфраструктуре. Циљ је да се у наредном планском периоду реконструише и прошири постојећа водоводна мрежа и изграде нови водоводи, како би се сва насеља прикључила на градски водовод.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Удео домаћинстава прикључених на водоводну мрежу (%) – базни показатељ из 2018. године | 63,5 | 75 |
| Дужина водоводне мреже (км) | 80 | 95 |
| Губици у водоводној мрежи (%) | 50 | 40 |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 6: Обезбедити доступност и одрживо управљање водом и санитацијама за све*** | Поглавље 27: Животна средина  27.4 Управљање водама |
| **Подциљ 6.1.** До 2030. постићи универзалан и једнак приступ безбедној и приуштивој пијаћој води за све |
| **Подциљ 6.3.** До 2030. унапредити квалитет воде смањењем загађења, елиминисати одлагање и на најмању могућу меру свести испуштање опасних хемикалија и материја, преполовити удео непречишћених отпадних вода и значајно повећати рециклирање и безбедну поновну употребу на глобалном нивоу |
| **Подциљ 6.4** До 2030. битно повећати ефикасност коришћења воде у свим секторима и обезбедити одрживу експлоатацију воде и снабдевање слатком водом како би се одговорило на несташицу воде и у знатној мери смањио број људи који се суочавају са несташицом воде |

Да би се оствариле постављене циљне вредности показатеља учинка који се односе на **Приоритетни циљ 2.5**, утврђене су следеће **мере** које је потребно спровести у периоду 2022-2028:

* **Мера** **2.5.1:** Реконструкција дотрајале водоводне мреже и изградња недостајуће
* **Мера** **2.5.2:** Увођење даљинског управљања водоснабдевањем за највећа насеља
* **Мера** **2.5.3:** Увођење сеоских водовода у систем водоснабдевања јавног комуналног предузећа
* **Мера** **2.5.4:** Уређење водотокова који угрожавају систем снабдевања пијаћом водом услед плављења

***Мера 2.5.1: Реконструкција дотрајале водоводне мреже и изградња недостајуће***

Мера подразумева реконструкцију примарног водовода на тероторији града Прокупља и приградских насеља. Реконструкција је неопходна услед дотрајалости цементно-азбестне мреже због које се јављају огромни губици у водоводној мрежи, што проузрокује честе несташице воде и озбиљне проблеме водоснабдевању становника у градском подручју. У протеклом периоду направљен је пројекат за замену азбестно цементних цеви, који ће се због своје вредности и комплексности реализовати етапно, током неколико година. Ове мера припада групи мера за обезбеђење добара и пружање услуга.

|  |  |
| --- | --- |
| **Потребна средства:** | 400.000.000,00 РСД |
| **Извор финансирања:** | Доминантно екстерно и делом интерно |
| **Одговорна страна:** | Градска управа – Одељење за урбанизам, стамбено-комуналне делатности и грађевинарство, Јавно комунално предузеће (ЈКП) Хаммеум |
| **Рок за реализацију:** | Дуги, преко 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Дужина реконструисане водоводне мреже (м) | 2500 | 11000 |

***Мера 2.5.2: Увођење даљинског управљања водоснабдевањем за највећа насеља***

У оквиру мере планирано је формирање надзорно-управљачког информационог система за целокупну водоводну мрежу на територији општине, помоћу кога би се вршио мониторинг података о потрошачима, производњи и дистрибуцији воде и вршило праћење губитака у водоводној мрежи. Ова мера спада у институционално-управљачко-организационе.

|  |  |
| --- | --- |
| **Потребна средства:** | 30.000.000,00 РСД |
| **Извор финансирања:** | Интерно и екстерно |
| **Одговорна страна:** | Градска управа – Одељење за урбанизам, стамбено-комуналне делатности и грађевинарство, Јавно комунално предузеће (ЈКП) Хаммеум и Република Србија |
| **Рок за реализацију:** | Кратки, до 2 године |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Проценат покривености водоводне мреже надзорно-управљачким информационим системом (%) | 0 | 100 |

***Мера 2.5.3: Увођење сеоских водовода у систем водоснабдевања јавног комуналног предузећа***

Мера подразумева изградњу примарног водовода (резервоара и цевовода) као и реконструкцију постојећих на сеоском подручју града Прокупља. Ова мера би становницима руралног подручја омогућила нормалан живот и неометано бављење сточарством и пољопривредом. Мера ће се спровести у 8 села. Ове мера припада групи мера за обезбеђење добара и пружање услуга.

|  |  |
| --- | --- |
| **Потребна средства:** | 22.000.000,00 РСД |
| **Извор финансирања:** | Интерно и екстерно |
| **Одговорна страна:** | Градска управа – Одељење за урбанизам, стамбено-комуналне делатности и грађевинарство, Јавно комунално предузеће (ЈКП) Хаммеум и Република Србија |
| **Рок за реализацију:** | Дуги, преко 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број уведених сеских водовода у систем водоснабдевања ЈКП Хаммеум | 15 | 27 |

***Мера 2.5.4: Уређење водотокова који угрожавају систем снабдевања пијаћом водом услед плављења***

Мера подразумева проширење корита, изградњу пропуста и чишћење водотокова на водама другог реда (бујични потоци) у циљу спречавања плављења.

|  |  |
| --- | --- |
| **Потребна средства:** | 450.000,00 РСД |
| **Извор финансирања:** | Интерно и делом екстерно |
| **Одговорна страна:** | Градска управа – Одељење за урбанизам, стамбено-комуналне делатности и грађевинарство, Јавно комунално предузеће (ЈКП) Хаммеум и Република Србија |
| **Рок за реализацију:** | Дуги, преко 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број уређених водотокова | 3 | 6 |

**ПРИОРИТЕТНИ ЦИЉ 2.6: Уређење саобраћајне инфраструктуре на територији града**

Локална саобраћајна инфраструктура и уређење јавних површина су основни предуслови квалитетног живота на одређеном подручју. За квалитет живота становништва, посебно значајну улогу има повезаност насељених места на подручју целог града, као и стање локалних саобраћајница у самим местима. Путну мрежу града Прокупља чини 219 км категорисаних и некатегорисаних путева и 63 км улица. Путна мреже је у генерално лошем стању. Проценат саобраћајница са савременим застором је мали, путни објекти су дотрајали или оштећени, нема тротаоара кроз насељена места, недостаје саобраћајна сигнализација и слично.

Реализација овог циља подразумева уређење, реконструкцију и изградњу примарне саобраћајне инфраструктуре, санацију најоштећенијих локалних праваца, развој бициклистичког и пешачког саобраћаја, решавање проблема паркирања. Изградњом Коридора ауто-пута Е80 Ниш – Мердаре ( изградња је почела), изместиће се транзитни саобраћај кроз уже градско језгро, чиме ће се омогућити,уређење саобраћајне инфраструктуре града и расатерећење саобраћаја. Такође, дислокацијом Мале пијаце (изградња је почела) створиће се простор за проширење паркиралишта и такси станица.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Удео реконструисаних локалних путева у односу на укупну дужину саобраћајница (%) | 30 | 50 |
| % уређене јавне површине за паркиралишта у односу на укупну јавну површину | 5 | 10 |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 11: Учинити градове и људска насеља инклузивним, безбедним, отпорним и одрживим*** | Поглавље 14: Транспортна политика |
| **Подциљ 11.2.** До краја 2030. омогућити приступ безбедним, јефтиним, приступачним и одрживим транспортним системима за све, унапређујући безбедност на путевима, пре свега проширивањем обима јавног превоза, уз обраћање посебне пажње на потребе оних који се налазе у рањивим ситуацијама, жена, деце, особа са инвалидитетом и старијих лица |

Да би се оствариле постављене циљне вредности показатеља учинка који се односе на **Приоритетни циљ 2.6**, утврђене су следеће **мере** које је потребно спровести у периоду 2022-2028:

* **Мера** **2.6.1:** Реконструкција и проширење саобраћајница и локалних путева
* **Мера** **2.6.2:** Уређење паркиралишта у граду
* **Мера** **2.6.3:** Уређење такси станица

***Мера 2.6.1: Реконструкција и проширење саобраћајница и локалних путева***

У оквиру ове мере радиће се на изградњи, реконструкцији, одржавању и коришћењу локалних путева и других јавних објеката који су од значаја за живот грађана како би се смањило саобраћајно оптерећење постојећих саобраћајница. То подразумева санацију, односно реконструкцију и повећање капацитета оштећених путева као и реконструкцију и повећање капацитета градских саобраћајница, посебно сабирних улица у самом центру града, кроз које се тренутно одвија и транзитни саобраћај (с обзиром на то да кроз град пролази државни пут првог реда а град нема обилазницу). Мера пре свега обухвата саобраћајнице у и око центра града, саобраћајнице око старе и нове индустријске зоне, локалне путеве као што је пут Прокупље-Доња Трнава-Горња Трнава, државни пут који пролази кроз Прокупље и Доњу и Горњу Стражаву који нема тротоаре кроз насеља, државни пут од Прокупља према Новом Селу и Бабином Потоку који такође нема тротоаре, државни пут ка Новој Божурни и ка Житном Потоку који исто нема тротоаре кроз насеље.

Мера подразумева и изградњу бициклистичких стаза, што би дало алтернативу моторном саобраћају. Тиме би се смањиле потребе за паркирањем, потребе за другим видовима превоза, али и саобраћајна оптерећења центра града. Такође, мера подразумева и изградњу пешачких стаза и изградњу нових и реконструкцију постојећих тротоара.

Мера припада групи мера за обезбеђење добара и пружање услуга. Реализује се у дугорочном периоду (више од пет година). Одговорност за њено спровођење има Градска управа.

|  |  |
| --- | --- |
| **Потребна средства:** | 25.000.000,00 РСД |
| **Извор финансирања:** | Интерно и екстерно |
| **Одговорна страна:** | Градска управа – Одељење за урбанизам, стамбено-комуналне делатности и грађевинарство, Управљач пута – ЈП за урбанизам и уређење града Прокупља и Република Србија, месне заједнице |
| **Рок за реализацију:** | Дуги |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Дужина реконструисаних локалних путева и градских саобраћајница (км) | 48 | 68 |
| Проценат изграђених тротоара у граду | 60% | 70% |

***Мера 2.6.2: Уређење паркиралишта у граду***

У оквиру ове мере град ће радити на реконструкцији, унапређивању и усавршавању целокупне комуналне делатности јавних паркиралишта, реконструисати и обновити постојећа паркиралишта са појачаним одржавањем. Како је Прокупље по броју возила у односу на број становника при самом врху на листи градова у Србији, град ће радити на проширењу капацитета јавних паркиралишта изградњом нових паркиралишта и/или паркинг гаража у ужем центру града где је и највећа потреба и највећи проблем паркирање. Мера припада групи мера за обезбеђење добара и пружање услуга.

|  |  |
| --- | --- |
| **Потребна средства:** | 50.000.000,00 РСД |
| **Извор финансирања:** | Интерно и екстерно |
| **Одговорна страна:** | Градска управа – Одељење за урбанизам, стамбено-комуналне делатности и грађевинарство, Управљач пута – ЈП за урбанизам и уређење града Прокупља, Ппаркинг сервис, Република Србија и месне заједнице. |
| **Рок за реализацију:** | Средњи |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број изграђених – обезбеђених паркинг места | 450 | 700 |

***Мера 2.6.3: Уређење такси станица***

Град ће у оквиру ове мере радити на усавршавању, обнављању и савременијем одржавању постојећих такси станица како би ова услуга јавног превоза и превозницима и корисницима превоза омогућила једноставнију и квалитетнију услугу, са посебним освртом на такси станицу у центру града као најоптерећенију. Поред тога, обавеза града је и формирање нових такси станица у деловима града где ће то у блиској будућности бити потребно завршетком здравственог центра и нове индустријске зоне. Мера припада групи мера за обезбеђење добара и пружање услуга.

|  |  |
| --- | --- |
| **Потребна средства:** | 15.000.000,00 РСД |
| **Извор финансирања:** | Интерно и екстерно |
| **Одговорна страна:** | Градска управа – Одељење за урбанизам, стамбено-комуналне делатности и грађевинарство, Управљач пута – ЈП за урбанизам и уређење града Прокупља, Ппаркинг сервис, Република Србија и месне заједнице. |
| **Рок за реализацију:** | Средњи |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број изграђених такси станица | 0 | 4 |

**Напомена: рокови зависе од завршетка других инфрасруктурних и комуналних објеката**

|  |
| --- |
| **Остале мере од значаја за Развојни правац Очување животне средине и развој инфраструктуре** |

**Мера 2.8.1:** Изградња азила

Проблем паса луталица је актуелан и у последње време поприма алармантане оквире како у Прокупљу тако и на територији Топличког округа. Трајно збрињавање паса луталица јесте приоритетни циљ града Прокупља, док би вакцинација, привремено збрињавање, стерилизација и пружање медицинске помоћи престављало први и почетни корак. Као крајњи задатак је проналажење и будуће удомљење паса као и обезбеђивање власника за псе. Град Прокупље, генералним планом развоја одредио је место за азил, на месту Мала Губа. Дирекција је мерењем и пројектом, као и предмером и предрачуном одредила површину од 20 ари, за изградњу азила. На основу предрачуна одређена је вредност за изградњу азила од 15.000.000,00 динара, као и обележавање места за куцице за псе и место за ветеринара. У другој фази, требало би изградити крематоријум за спаљивање паса и осталих животиња који угину на територији града Прокупља.

|  |  |
| --- | --- |
| **Потребна средства:** | 15.500.000,00 РСД |
| **Извор финансирања:** | Интерно и екстерно |
| **Одговорна страна:** | Градска управа |
| **Рок за реализацију:** | Кратак – 1 година |

**Мера 2.8.2: Изградња градског гробља**

По закону о комуналним делатностима, водоснабдевање и градско гробље припада и у надлежности је јавног предузећа. Посао изградње и управљања гробљем додељено је ЈП Хамеум Прокупље. Градско гробље у Прокупљу, данас представља горући проблем, јер су капацитети ограничени на годину дана. Услед недостатка места за покопавање на територији града Прокупља, покренут је избор локације за гробље и опремања исте. Планом генералне регулације, одређена је парцела у КО Дјуревац бр.32/1, површине 171847 м2, чиме ће питање гробља коначно и дугорочно бити решено. Поред решавања проблема гробља, биће решено и питање изградње капеле, уз сву пратећу инфраструктуру неопходну за функционално коришћење гробља (решење воде, канализације, изградња и поплочавање стаза и прилаза гробним местима).

У првој фази изградње гробља, утрошено је 7.000.000,00 динара, док су за сам завршетак потребна средства у износу од око 250.000.000,00 која ће бити финансирана из средстава локалног буџета.

|  |  |
| --- | --- |
| **Потребна средства:** | 257.000.000,00 РСД |
| **Извор финансирања:** | Интерно и екстерно |
| **Одговорна страна:** | Градска управа |
| **Рок за реализацију:** | Средњи – до 3 године |

## 

## Развојни правац 3 – Друштвени развој

Развој друштвених делатности представља важан сегмент развоја друштва уопште, стога План развоја града Прокупља обрађује питања социјалне заштите, образовања, културе, спорта у оквиру развојног правца **Друштвени развој.** У оквиру овог правца развоја град Прокупље је дефинисао следеће приоритетне циљеве:

**ПРИОРИТЕТНИ ЦИЉ 3.1: Унапређен квалитет основног и средњег образовања**

**ПРИОРИТЕТНИ ЦИЉ 3.2: Повећан обухват деце предшколским васпитањем и образовањем**

Друштвени развој

**ПРИОРИТЕТНИ ЦИЉ 3.3: Унапређено, обновљено и заштићено локално културно-историјско наслеђе у Прокупљу**

**ПРИОРИТЕТНИ ЦИЉ 3.4: Унапређена доступност и квалитет услуга социјалне заштите**

**ПРИОРИТЕТНИ ЦИЉ 3.1: Унапређен квалитет основног и средњег образовања**

Основно образовање на територији града Прокупља похађа око 3200, а средње око 1800 ученика. Образовна структура становништва у граду Прокупљу је таква да око 50% становништва преко 15 година има завршену средњу школу, затим следи основно образовање, које у просеку завршава чак 99,4% ђака и непотпуно основно образовање. У граду Прокупљу постоји 6 матичних основних школа са чак 25 подручних одељења у којима је врло мали број ђака - просечан број ђака по подручној школи је 14 укупно за све разреде. Сва подручна одељења основних школа налазе се у ванградским деловима града Прокупља. Такође, у граду постоје 4 средње школе. Неке школе су у јако лошем стању нарочито што се тиче елементарне инфраструктуре фискултурних сала, што знатно смањује могућност бављења физичком активношћу ученика у току наставе, а и након ње. Недовољно бављење спортом и слаба физичка активност деце уопште доводе до неправилног физичког развоја и деформитета, који се данас све чешће срећу. Реализацијом овог циља унапредиће се услови за бављење деце физичким активностима кроз изградњу нових и унапређење услова постојећих фискултурних сала тамо где је то потребно и оствариће се укључивање што већег броја деце у спортске активности.

Такође, оскудна је опремљеност школа училима и спортким реквизитима, што негативно утиче на квалитет наставе и усвајање знања. Како би се постигла већа мотивација за учење, као и већа постигнућа ученика у наредном периоду се мора издвојити више средстава за опремање школа новим училима, а све у циљу осавремењивања и модернизације наставе.

Наставном кадру у школама недостају и адекватне обуке из области припреме и писања пројеката, јер би обезбеђивањем додатних финансијских средстава путем пројеката сами могли да обезбеде неопходна средства за рад и модернизују начин преношења знања ученицима, што би такође позитивно утицало на усвајање функционалног знања и постизања бољих резултата ученика.

Прокупље заједно са околним општинама је крај где је једна од основних привредних грана пољопривреда. У граду постоји Висока пољопривредно прехрамбена школа, коју последњих година похђа све мањи број ученика. Циљ је да се висока школа више промовише медју средњошколцима. На тај начин би већи број младих људи након завршене школе остао у Прокупљу и ублажила би се висока миграција становништва ка већим градовима.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Број деце која имају приступ квалитетном физичком развоју практиковањем спортских активности у школи | 1276 | 3200 |
| Број садржаја у настави који се презентују на модернизован, ефикасан и пријемчив начин за ученике | 10 | 20 |
| Број најбољихспортских резултата у школским спортским такмичењима (број медаља) | 150 | 180 |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 4: Обезбедити инклузивно и праведно квалитетно образовање и промовисати могућност целоживотног учења за све*** | Поглавље 26: Образовање и култура |
| **Подциљ 4.1.** о 2030. обезбедити да све девојчице и дечаци заврше бесплатно, равноправно и квалитетно основно и средње образовање које води ка релевантним и ефикасним исходима учења |
| **Подциљ 4.4.** До 2030. значајно повећати број младих и одраслих који имају одговарајуће вештине, укључујући техничке и стручне, за запошљавање, достојне послове и предузетништво |
| **Подциљ 4.ц.** До 2030. значајно повећати број квалификованих учитеља, између осталог и кроз међународну сарадњу за обуку учитеља у земљама у развоју, посебно у најмање развијеним земљама и малим острвским државама у развоју |

Да би се оствариле постављене циљне вредности показатеља учинка који се односе на **Приоритетни циљ 3.1**, утврђене су следеће **мере** које је потребно спровести у периоду 2022-2028:

* **Мера 3.1.1:** Развој спортске инфраструктуре у школама
* **Мера 3.1.2:** Осавремењивање наставе у школама и предшколској установи куповином нових учила
* **Мера** **3.1.3:** Развој људских ресурса у образовању

***Мера 3.1.1: Развој спортске инфраструктуре у школама***

Имајући у виду веома лоше стање спортских објеката у неколико основних школа на територији града Прокупља, планирана је реконструкција најмање 2 фискултурне сале у ОШ”Милић Ракић-Мрко” и ОШ “Никодије Стојановић-Татко” и изградња најмање две нове фискултурне сале у ОШ “Ратко Павловић-Ћићко” и у ОШ “9 Октобар”. Мера припада групи мера за обезбеђење добара и пружање услуга.

|  |  |
| --- | --- |
| **Потребна средства:** | 250.000.000,00 РСД |
| **Извор финансирања:** | Доминантно екстерно, делом интерно |
| **Одговорна страна:** | Градска управа – Одељење за друштвене делатности |
| **Рок за реализацију:** | Средњи |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број спортских сала у школама у граду | 3 | 6 |

***Мера 3.1.2: Осавремењивање наставе у школама и предшколској установи куповином нових учила и спортских реквизита***

У наредном периоду је потребно опремити школе и предшколску установу савременим наставним средствима и тиме омогућити савременију и квалитетнију наставу свим ученицима. Набавити: паметне табле са пројекторима и рачунарима, тамо где је потребно лцд телевизоре, таблет рачунаре и компјутере, такође набавити струњаче, разбоје, гимнастичарске греде, гимнастичарске козлиће, лопте за кошарку и одбојку, сто и рекете за стонитенис. Мера припада групи мера за обезбеђење добара и пружање услуга.

|  |  |
| --- | --- |
| **Потребна средства:** | 20.000.000,00 РСД |
| **Извор финансирања:** | Доминантно екстерно, делом интерно |
| **Одговорна страна:** | Градска управа – Одељење за друштвене делатности |
| **Рок за реализацију:** | Средњи |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број опремљених кабинета/учионица савременим училима | 10 | 15 |
| Број опремљених спортских сала/школа новим спортским реквизитима | 3 | 6 |

***Мера 3.1.3: Развој људских ресурса у образовању***

Ова мера спада у институционално-управљачко-организационе и треба да допринесе подизању нивоа знања и вештина запослених у образовању за припрему пројектних предлога и реализацију пројеката у сарадњи са надлежним министарствима и локалном самоуправом: Одељењем за друштвене делатности и Одсеком за образовање и културу. Реализацијом мере се очекује обезбеђивање додатних средстава за развој образовања, као и побољшање вештина и знања ученика.

|  |  |
| --- | --- |
| **Потребна средства:** | 1.000.000,00 РСД |
| **Извор финансирања:** | Доминантно екстерно, делом интерно |
| **Одговорна страна:** | Градска управа – Одељење за друштвене делатности, надлежна министартва |
| **Рок за реализацију:** | Средњи |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број похађаних обука од стране наставног кадра | 2 | 15 |
| % наставног кадра који је прошао обуке у односу на укупан број наставног кадра | 2% | 20% |

|  |
| --- |
| **Остале мере од значаја за ПРИОРИТЕТНИ ЦИЉ 3.1** |

***Мера 3.1.4: Едукација младих (средњошколаца) за укључење у рад, образовање и активности Високе пољопривредне школе***

Ова мера спада у информативно-едукативне и треба да допринесе већој популаризацији високе пољопривредне школе у Прокупљу, што ће директно утицати на образовање младих из области пољопривреде, на подизање нивоа знања младих за професионано бављење пољопривредом, а самим тим допринети и економском јачању становништва развојем пољопривреде и то пре свега из руралног подручја. Односи се на организовање стручних предавања у узим областима пољопривреде: воћарства, виноградарства, ратарства, сточарства и у области застите биља. Такодје, стручним предавањима обухватити: значај укрупњавања поседа, производњу здравствено безбедне хране , заштиту животне средине и развој агротуризма.

**Потребна средства:** 200.000 РСД

**Извор финансирања:** доминантно екстерно, делом интерно

**Одговорна страна:** ВППШ**,** Локална самоуправа (ЛС), Одељење за друштвене делатности

**Рок за реализацију:** средњи

***Мера 3.1.5: Реализација и израда планова упошљавања студената и свршених студената из области пољопривреде и прехрамбене технологије***

У току студирања едуковати и усмерити студенте и указати им на могућности формирања нових радних места кроз покретање сопствених фирми и повезати их са већ постојећим пољопривредним апотекама и пољопривредним произвођачима, где би стекли прво радно искуство.

***Мера 3.1.6: Увођење обавезне едукације о постојећи занимањима за ученике осмог разреда и средње школе***

Ова мера спада у информативно едукативне и треба да допринесе лакшем одабиру будуће професије деце осмог разреда и средње школе. Стога је потребно у осмом разреду и средњој школи извршити додатну едукацију о свим профилима и активностима које се спроводе у оквиру њих, тј. омогућити деци да се додатно упознају са конкретним задужењима које обавља инжењер, лекар, архитекта, керамичар, зидар, лимар,ЦНЦ оператер итд. Ове актинвости спровести путем дебате и живог упознавања са конкретним занимањем и задужењем професионалаца у различитим областима.

***Мера 3.1.7: Увођење обавезне едукације деце о локалној историји и крајолику града Прокупља ради очувања локалне традиције и историје***

***За децу предшколског узраста:***

Увођење обавезне едукације о локалној историји, крајолику са обележјима рељефа, флоре, фауне и основним културама које се узгајају на локалу и представљају препознатљивост Топличког округа и самог града Прокупља. Начин презентације прилагодити узрасту, више уз игру, кроз сарадњу са релевантним психолозима и педагозима на локалу како би био прихватљив сваком детету.

Такође, потребно је и увођење обавезне едукације о знаменитим личностима града и округа који би послужили као узори малима и младима. Референтне личности изабрати из области културе, образовања, хероје-ослободиоце, научне раднике и као такве их пласирати као позитиван и исправан узор (нпр. Југ Богдан, Косанчић Иван, итд.).

**ПРИОРИТЕТНИ ЦИЉ 3.2: Повећан обухват деце предшколским васпитањем и образовањем**

Обухват деце предшколским образовањем није на задовољавајућем нивоу. У обавезном припремном предшколском програму обухват је релативно велики због обавезности и износи 95% годинисње. Обухват деце јасленог узраста је 11,6% што је испод просека у Републици Србији, а поготово је далеко од националних стратешких циљева. Обухват деце вртићког узраста од треће године старости до поласка у ППП је 47,6%. У поређењу са просеком од 62% у Републици Србији, који је на средње задовољавајућем нивоу када су у питању национални циљеви и у поређењу са просеком ЕУ, може се рећи да је у Граду Прокупљу испод задовољавајућег. Разлог овакве ситуације је недостатак физичког капацитета у објектима, који је највише изражен на јасленом узрасту. Такође разлог је и делимично културолошке природе, а делимично је разлог и недовољна доступност услуга предшколског образовања. Недовољна доступност предшколског образовања значајно умањује квалитет живота и утиче негативно на социјализацију деце.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Повећан обухват деце предшколским васпитањем и образовањем:  А) Обухват деце јасленог узраста  Б) Обухват деце вртићког узраста од треће године старости до поласка у ППП | А)11,6 %  Б) 47,6%. | А) 50%  Б) 80% |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 4: Обезбедити инклузивно и праведно квалитетно образовање и промовисати могућност целоживотног учења за све*** | Поглавље 26: Образовање и култура |
| **Подциљ 4.2.** До 2030. обезбедити да све девојчице и дечаци имају приступ квалитетном развоју у раном детињству, бризи и предшколском образовању како би били спремни за основно образовање |

Да би се оствариле постављене циљне вредности показатеља учинка који се односе на **Приоритетни циљ 3.2**, утврђене су следеће **мере** које је потребно спровести у периоду 2022-2028:

* **Мера 3.2.1:** Проширење капацитета за предшколско васпитање и образовање

***Мера 3.2.1: Проширење капацитета за предшколско васпитање и образовање***

Ова мера припада мерама кроз које се обезбеђују добра и пружају услуге. Она се реализује у дугорочном периоду – више од 5 година. Да би се повећао обухват деце, потребно је извршити изградњу новог вртића и адаптирати или извршити пренамену постојећих расположивих објеката и запослити додатне васпитаче у складу са предвиђеним стандардима за рад са децом.

|  |  |
| --- | --- |
| **Потребна средства:** | 150.000.000,00 РСД |
| **Извор финансирања:** | Доминантно екстерно, делом интерно |
| **Одговорна страна:** | Градска управа – Одељење за друштвене делатности, надлежна министартва |
| **Рок за реализацију:** | Средњи |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Проширење јаслених капацитета (број деце) | 106 | 150 (40% више) |
| Проширење вртићких капацитета (број деце) | 1272 | 1700 (30% више) |

**ПРИОРИТЕТНИ ЦИЉ 3.3 Унапређено, обновљено и заштићено локално културно-историјско наслеђе у Прокупљу**

И поред тога што се организују одређене културне манифестације, утисак је да непостоји јасна политика развоја културе у граду и стандарди за рад у локалним инстутуцијама културе. Постоји снажна потреба за стандардизацијом рада установа културе, у смислу кадровских решења, као и оснаживања институционализованог и трајног бављења културом. Културни садржају су недовољни и недовољно промовисани. Не постоји адекватан простор за библиотеку. Потребна је озбиљнија подршка културно уметничким друштвима, невладином сектору и неформалним групама које се баве културом. Квалитет културне понуде и инфраструктуре је значајан чинилац задовољства локалне заједнице, а нарочито млађе популације. Стога је неоходно унапређење културне инфраструктуре и понуде, а нарочито у сеоским срединама, како би се обезбедио останак младих у селима, а самим тим и опстанак села. Неопходна је институционализација одржавања манифестација, којима би се промовисала народна култура. Културне садржајее је потребно осавременити, приближити младима али и осталом становништву, оснажити дугорочне и видљиве пројекте и пружити подршку раду уметника.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Број грађана који користе културне садржаје у граду на годишњем нивоу | 200 | 500 |
| Број туриста који користе културне садржаје у граду на годишњем нивоу | 100 | 200 |
| Број младих који користе едукативне и културне програме и садржаје намењене њима | 100 | 200 |
| Евиденција пописаних споменика | 50 | 150 |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 11 Учинити градове и људска насеља инклузивним, безбедним, прилагодљивим и одрживим*** | Поглавље 26: Образовање и култура |
| **Подциљ 11.4.** Појачати напоре да се заштити и обезбеди светска културна и природна баштина |

Да би се оствариле постављене циљне вредности показатеља учинка који се односе на **Приоритетни циљ 3.3**, утврђене су следеће **мере** које је потребно спровести у периоду 2022-2028:

* **Мера 3.3.1:** Изградња новог објекта за библиотеку
* **Мера 3.3.2:** Пописани и евидентирани сви културно-историјски споменици
* **Мера** **3.3.3:** Реконструкција и адаптација споменика културе, локалитета Плочник
* **Мера** **3.3.4:** Промотивна кампања културно историјског наслеђа

***Мера 3.3.1: Изградња новог објекта за библиотеку***

Ова мера подразумева изградњу потпуно новог објекта за бибљиотеку на локацији поред зграде Гимназије, иза биоскопа. Идејни пројекат за нову зграду библиотеке постоји, у току је сређивање правно имовинских односа. Ова мера припада мерама кроз које се обезбеђују добра и пружају услуге.

|  |  |
| --- | --- |
| **Потребна средства:** | 25.000.000,00 РСД |
| **Извор финансирања:** | Интерно |
| **Одговорна страна:** | Градска управа Прокупље, Народна библиотека „Раде Драинац“ и надлежно министарство |
| **Рок за реализацију:** | Дужи од 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Проширен простор за библиотеку (м2) | 270 | 1250 |

***Мера 3.3.2: Пописани и евидентирани сви културно-историјски споменици***

Ова мера је институционално-управљачко-организационог карактера и подразумева: формирање комисије која би извшила анализу постојећег пописа културно историјских споменика, ажурирала непописане споменике и израдила план за одржавање споменика у сеоским и градским срединама на територији града Прокупља.

|  |  |
| --- | --- |
| **Потребна средства:** | 1.000.000,00 РСД |
| **Извор финансирања:** | Интерно |
| **Одговорна страна:** | Градска управа – Одељење за друштвене делатности и Народни музеј Топлице |
| **Рок за реализацију:** | Дужи од 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| База података споменика | не | да |
| План одржавања споменика | не | да |

***Мера 3.3.3: Реконструкција и адаптација споменика културе, локалитета Плочник***

Мера се односи на уређење локалитета Плочник. Активности у оквиру мере обухватају окончавање процедуре имовинско-правних односа, адаптацију старе зелезничке зграде, обнову кућица, сређивање простора око кућица и сређивање прилаза до самог локалитета.

|  |  |
| --- | --- |
| **Потребна средства:** | 5.000.000,00 РСД |
| **Извор финансирања:** | Интерно |
| **Одговорна страна:** | Градска управа – Одељење за друштвене делатности и Народни музеј Топлице и надлежно министарство |
| **Рок за реализацију:** | Дужи од 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Омогућена посета грађана и туриста локалитету Плочник | не | да |

**Мера 4:** Промотивна кампања културно историјског наслеђа

Ова мера спада у информативно-едукативне и треба да допринесе повећању популарности културно-историјског наслеђа града Прокупља међу локалним становништвом и шире. Ова мера има утицај и на повећање туристичке понуде града, посебно имајући у виду повећан број туриста у граду због једне од најстаријих цркви Светог Прокопија, близине манастира у Конџељу, Драинчевих сусрета, ликовне колоније, винарија: „Топлички виногради”, ,,Доја”, породичне винарије ,,Аранђеловић”. Уз помоћ и међусобну сарадњу локалне самоуправе и Туристичке организације Прокупље у оквиру ове мере потребно је организовати промотивну кампању културно историјског наслеђа у виду електронских презентација, интернет сајта, летака и брошура.

|  |  |
| --- | --- |
| **Потребна средства:** | 1.000.000,00 РСД |
| **Извор финансирања:** | Интерно |
| **Одговорна страна:** | Градска управа – Одељење за друштвене делатности и ТО Прокупље |
| **Рок за реализацију:** | Дужи од 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број медијских насупа и презентација културно-историјског налеђа Прокупља | 1 | 7 |

**3.4 Унапређена доступност и квалитет услуга социјалне заштите**

У складу са скупштинском Одлуком, услуге социјалне заштите се финансирају на бази наменских трансфера Министарства за рад, запошљавање, борачка и социјална питања, као и локалног буџета, путем расписивање тендера. Рад институција социјалне заштите није у довољној мери координисан. На територији града Прокупља су доступне четири услуге социјалне заштите које се спроводе у надлежности града: Дневни боравак за децу са сметњама у развоју, Помоћ у кући, Лични пратилац детета и Персонална асистенција. Поменуте услуге нису доступне у сеоској средини. На локалу постоје лиценцирани пружаоци услуга социјалне заштите. До сада није рађена анализа потреба за услугама социјалне заштите, што је неопходан предуслов за будуће планирање услуга, потреба циљних група, као и њиховог обухвата. У оквиру овог циља потребно је и додатно развити социјалну политику увођењем додатних унапређења, што ће показати истраживање. Како би се систем социјалне заштите додатно унапредио, неопходно је даље институционално развијање и боља међусобна координација установа социјалне заштите, повећање стручног кадра у институцијама, повећање броја доступних социјалних услуга, као и унапређење доступности истих на целој територији града..

Све више малолетних лица девијантно се понаша у друштву, користи опијате и алкохол и склоно је криминалним радњама. Такође све је више отуђеног и агресивног понашања услед лоших породичних односа и деградираних породица услед развода бракова, док је осећај одбачености код младих све изражајнији. Зато је неопходно извршити анализу негативних појава малолетника у друштву, кроз формирање одговарајућих координационих тела, те спречити деликвенцију и насиље у друштву и све ускладити са законом.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Број услуга социјалне заштите у надлжености ЈЛС које је увела и финансира локална самоуправа | 4 | 5 |
| Број корисника услуга социјалне заштите у надлежности ЈЛС као резултат истраживања потреба | 10 | 40 |
| Учешће укупног броја корисника старијих од 65 година (%) | 0% | 2% |
| % Смањења деликвентног понашања малолетника | 1% | 10% |
| % Засупљености услуга социјалне заштитеу сеоској средини | 1% | 10% |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 1: Окончати сиромаштво свуда и у свим облицима``.*** | Поглавље 19. Социјална политика и запошљавање |
| **Подциљ 1.3.** Применити одговарајуће националне системе социјалне заштите и мере за све, укључујући и најугроженије, и до краја 2030. обухватити значајан број сиромашних и рањивих. |

Да би се оствариле постављене циљне вредности показатеља учинка који се односе на **Приоритетни циљ 3.4**, утврђене су следеће **мере** које је потребно спровести у периоду 2022-2028:

* **Мера** **3.4.1:** Утврђивање потреба локалног становништва за услугама социјалне заштите и дефинисање приоритета
* **Мера** **3.4.2:** Увођење нових услуга у складу са потребама локалног становништва – помоћ старима и немоћним особама
* **Мера** **3.4.3:** Побољшање квалитета постојећих услуга и капацитета за њихово спровођење
* **Мера** **3.4.4:** Увођење механизама за спречавање негативних појава малолетника у друштву

***Мера 3.4.1: Утврђивање потреба локалног становништва за услугама социјалне заштите и дефинисање приоритета***

Ова мера спада у институционално-управљачко-организационе, јер ће директно допринети ублажавању проблема социјално угрожених група становника. Општина и ЦСР ће припремити и спровести истраживање о потребама грађана за услугама социјалне заштите. На основу овог истраживања ће се планирати и уводити нове услуге социјалне заштите на локалном нивоу.

|  |  |
| --- | --- |
| **Потребна средства:** | 1.000.000,00 РСД |
| **Извор финансирања:** | Интерно |
| **Одговорна страна:** | Градска управа – Одељење за друштвене делатности и Сентар за социјални рад |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Истраживање потреба за услугама социјалне заштите међу становништвом | не | да |

***Мера 3.4.2: Увођење нових услуга у складу са потребама локалног становништва – помоћ старима и немоћним особама***

Ова услуга подразумевала би помоћ старим и немоћним лицима у градским и сеоским срединама у набавци лекова и основних животних намирница. У циљу мапирања стања и увођења ове услуге неопходно је испитати потребе старих и немоћних лица. Истражиање обавити на терену кроз формирање тима за спровођење истраживања. У складу са потребама увести нове услуге за старе и немоћне особе.

|  |  |
| --- | --- |
| **Потребна средства:** | 1.000.000,00 РСД |
| **Извор финансирања:** | Интерно |
| **Одговорна страна:** | Градска управа – Одељење за друштвене делатности и Сентар за социјални рад |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Услуга помоћи старима | не | да |
| Број старих особа којима се пружа услуга помоћи | 0 | 30 |

***Мера 3.4.3: Побољшање квалитета постојећих услуга и капацитета за њихово спровођење***

Мера подразумева анализу постојећих ресурса везаних за област социјалне заштите, како кадровских тако и регулаторних. Конкретно, мера подразумева развој сета правних аката који дефинишу процедуре и стандард за рад у области социјалне заштите, а које су у складу са постојећим ресурсима. На овај начин ће се обезбедити основ за доношење и спровођење квалитетних одлука и реализацију одговарајућих инвестиција и пројеката у области социјалне заштите. Мера спада у тзв. институционално-организационо-управљачке мере.

|  |  |
| --- | --- |
| **Потребна средства:** | 1.000.000,00 РСД |
| **Извор финансирања:** | Интерно |
| **Одговорна страна:** | Градска управа – Одељење за друштвене делатности и Сентар за социјални рад |
| **Рок за реализацију:** | Дужи од 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број донетих и измењених правних аката који регулишу област социјалне заштите | 3 | 10 |

***Мера 3.4.4: Увођење механизама за спречавање негативних појава малолетника у друштву***

Како би спречили негативне појаве понашања малолетника у друштву, неопходно је формирати Савет за превенцију малолетничке деликвенције и насиља у складу са законом. Улога Савета била би праћење и анализа стања и кретања криминала на територији града Прокупља и усмеравање активности на његову превенцију и сузбијање, нарочито појава које погодују настајању и развоју криминала код малолетника. Такође, остварила би се још боља сарадња са полицијским стручним службама у предузимању заједничких мера и њиховом побољшању.

|  |  |
| --- | --- |
| .**Потребна средства:** | 400.000,00 РСД |
| **Извор финансирања:** | Интерно |
| **Одговорна страна:** | Градска управа – Одељење за друштвене делатности и Сентар за социјални рад |
| **Рок за реализацију:** | Кратак |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број спроведених заједничке мера актера за смањење малолетничке деликвенције | 2 | 10 |

|  |
| --- |
| **Остале мере од значаја за ПРИОРИТЕТНИ ЦИЉ 3.4** |

***Мера 3.4.5: Увођење обавезне едукације о штетности дувана и опојних дрога од најранијег узраста***

Циљ је створити аверзију према дувану и опојним дрогама код деце од најранијег узраста адекватним примером. Такође, мера подразумева редовну и поновљену едукацију деце током читавог предшколског узраста, основне и средње школе.

## 

## Развојни правац 4 – Добра управа

Ради пружања бољих и ефикаснијих услуга према грађанству и привреди, у оквиру развојног правца **Добра управа** град Прокупље је дефинисао следеће приоритетне циљеве:

**ПРИОРИТЕТНИ ЦИЉ 4.1: Побољшани кадровски и технички капацитети у установама и јавним предузећима**

Добра управа

**ПРИОРИТЕТНИ ЦИЉ 4.2: Управа по мери грађана и привреде**

**ПРИОРИТЕТНИ ЦИЉ 4.1: Побољшани кадровски и технички капацитети у установама и јавним предузећима**

Град Прокупље је оснивач 7 јавних установа и 2 јавна предузећа. Према расположивим подацима у 2021. години у јавним установама је било запослено 185 запослених и 293 у јавним установама. Анализом интерних и функционалних проблема установа и јавних предузећа чији је оснивач град Прокупље, установљено је да оне не поседују одговарајуће и довољне људске капацитете како би ефикасно обављале своје функције и задовољиле потребе грађана.

Такође, присутни су ригидност запослених у односу на целоживотно учење и усавршавање знања. Постоје и предубеђења и отпор према новим технологијама што умањује ефикасност и ефективносту раду. Не постоји широка свест о значају ИТ сектора, док се због недостатака финансијских средстава мало улаже у изградњу и унапређење ИКТ ресурса. У многим установама не постоји ИТ одељење већ радна места са једним до три извршиоца који су задужени за одржавање система и опреме и у исто време техничка и технолошка решења. Да би се циљ успешно имплементирао неопходна је реорганизација запослених кроз развој технолошких и економских услова пословања, развој кадрова, запошљавање стручних кадрова у циљу унапређења ефикасности и ефективности радних процеса.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Оцена задовољства грађана и привреде пруженим услугама јавних предузећа (Просечна оцена од 1 до 5) | Није мерено | 3 |
| Степен у ком се систем стручног усавршавања у јавним предузећима и установама нормативно и у пракси заснива на анализи потреба за унапређењем компетенција, односно квалификација запослених (%) | Није мерено | 50 |
| Број ЈУ и ЈП које су унапредиле своје кадровске капацитете | 0 | 4 |
| Удео ЈУ и ЈП у којима је урађена реорганизација у складу са принципима добре управе у односу на укупан број установа и ЈП | 0 | 4 |
| Удео нових стручних кадрова у ЈУ и ЈП у односу на укупан број запослених (%) | 0 | 5% |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 16: Постизање мирољубивих и инклузивних друштава и владавине права и изградња одговорних институција .*** |  |
| **Подциљ 16.6.** *Развити делотворне, одговорне и транспарентне институције на свим нивоима* |

Да би се оствариле постављене циљне вредности показатеља учинка који се односе на **Приоритетни циљ 4.1**, утврђене су следеће **мере** које је потребно спровести у периоду 2022-2028:

* **Мера 4.1.1:** Реорганизација јавних предузећа и установа
* **Мера 4.1.2:** Техничко опремање јавних предузећа и установа
* **Мера** **4.1.3:** Успостављање система континуираног усавршавања и професионализације кадрова у установама у складу са потребама

***Мера 4.1.1: Реорганизација јавних предузећа и установа***

Реорганизација јавних предузећа и установа је незаобилазан сегмент професионализације с обзиром на то да се друштвени контекст тржишта рада променио у односу на претходне деценије. У оквиру ове мере потребно је:

1. Урадити системску анализу људских капацитета, којом ће се утврдити стање кадровских капацитета, мапирати потребе за стручним усавршавањем у односу на послове који се обављају и потребе за новим запошљавањем. Анализу ће пратити препоруке за решавање постојећих недостатака. Такође, потребно је и проширити критеријуме за одабир запослених у установама и јавним предузећима кроз:

* кроз транспарентни конкурсни поступак;
* стварање услова за каријерно напредовање кроз праћење и вредновање резултата рада;
* уређење услова за одговорност и заштиту права запослених

2. Неопходно је да установе и јавна предузећа на основу анализе донесу своје:

Планове реорганизације и нове систематизације радних места у оквиру којих ће јасно дефинисати број запослених,одговарајуће квалификације за одређена радна места , смањење расхода и обезбеђивање прихода у складу са принципима транспарентног и одговорног пословања, a у циљу економске одрживости. Такође, неопходно је организационо реконструисати установе и предузећа повезивањем организационих јединица и унапредити правни положај јавних предузећа које обављају делатности од општег интереса.

|  |  |
| --- | --- |
| **Потребна средства:** | 3.000.000,00 РСД |
| **Извор финансирања:** | Интерно |
| **Одговорна страна:** | Градска управа, jавна предузећа, јавне установе |
| **Рок за реализацију:** | Средњи (3 године) |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број јавних предузећа и установа са које су урадиле реорганизацију пословања | 0 | 4 |

***Мера 4.1.2: Техничко опремање јавних предузећа и установа***

Информационе технологије, информациони системи и пословне софтверске апликације су постали кључни фактори за успешно прилагођавање организација новим условима пословања. Да би се несметано и поуздано спроводиле е услуге неопходна је замена дотрајале опреме новом; побољшање интернет конекције и квалитета постојеће опреме; куповина лиценцираних софтвера који би олакшали рад појединим службама; замена оштећених сегмената на мрежном систему, као и увођење нових технологија за боље пословање и све у складу са стандардима.

|  |  |
| --- | --- |
| **Потребна средства:** | 10.000.000,00 РСД |
| **Извор финансирања:** | Интерно и екстерно |
| **Одговорна страна:** | Градска управа, jавна предузећа, јавне установе |
| **Рок за реализацију:** | Средњи (3 године) |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број установа и предузећа у којима су побољшани технички капацитети опреме | Није мерено | 4 |

***Мера 4.1.3: Успостављање система континуираног усавршавања и професионализације кадрова у установама и јавним предузећима у складу са потребама***

Кључни принципи добре управе јесу управо професионализација кадрова и одсуство сукоба интереса на плану организовања и спровођења рада. Сходно томе, први корак на путу реформе јавне управе јесте унапређење рада и услова, као и улагање у људски капитал. Ова мера, стога, подразумева спровођење програма стручног усавршавања заспослених у јавним предузећима и установама према установљеним потребама (интерно истраживање потреба за стручним усавршавањем). Такође, неопходно је приближити запосленима значај примене процеса оцењивања како би се исти додатно мотивисали за посао.

|  |  |
| --- | --- |
| **Потребна средства:** | 1.000.000,00 РСД |
| **Извор финансирања:** | Интерно и екстерно |
| **Одговорна страна:** | Градска управа, jавна предузећа, јавне установе |
| **Рок за реализацију:** | Средњи (3 године) |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Удео запослених који похађају стручне обуке у односу на укупан број запослених | Није мерено | 40% |

**ПРИОРИТЕТНИ ЦИЉ 4.2: Управа по мери грађана и привреде**

Основни закључак до кога се долази анализом тренутног стања је неодговарајућа организација рада и систематизација радних места у Градској управи услед: недостатка детаљне анализе радних услова (квалитета простотија и канцеларијског намештаја, расположиве опреме, квалитетних и безбедних услова рада); неуједначености у погледу облика организационих јединица; недостатка систематизације радних места сходно опису посла, док са друге стране описи послова радних места нису адекватно припремљени без спроведене предходне анализе послова, која полази пре свега од обавеза из Закона о запосленима у аутономним покрајинама и јединицама локалне самоуправе и других прописа који регулишу ову област и то у погледу звања, стручне спреме, поседовања лиценце и др. Услед недостатака високог стручног кадра, Градска управа је оптерећена проблемима ефективности на раду, док су компетентни запослени преоптерећени задацима како из својих тако и из других области.

Уочен је и недостатак високошколских кадрова за обављање појединих радних места. Још увек није довољно развијен систем континуираног стручног усавршавања. Запослени се упућују на обуке на основу процене руководиоца или похађају обуке кад се за то укаже прилика. Најчешће се ради о бесплатним обукама које организују НАПА и СКГО у сарадњи са надлежним министарством.

Ниво свести о неопходности и важности пуне и суштинске примене процеса оцењивања запослених и постављања конкретних и мерљивих циљева рада је веома низак.

Процес повећања доступности електронске управе грађанима и привреди се успорено одвија. Узроци томе су: неусклађеност интерних аката са прописима који регулишу електронску управу и електронско пословање, недовољно доступне и јасне информације о услугама, низак ниво свести службеника и грађана о значају дигитализације и јачању поверења у електронске услуге у односу на традиционалне облике, стара опрема (рачунари са софтверима који не могу подржати коришћење функционалности е-управе). Потребно је увођење и е-писарнице чиме се омогућава економичност и ефикасност у обезбеђивању услуга. Дигитализацијом услуга и модернизацијом већ постојаће технологије обезбеђују се услови за даљи развој е-управе.

Није извршена ни анализа потребе за ИТ профилима и кадровима, односно у зависности од стручне спреме и искуству постојећег кадра није установљено да ли је поред постојећег кадра потребно обезбедити нове стручне кадрове или утврдити који део стручног посла треба обављати у Управи, а који поверити трећим лицима.

За овај циљ су дефинисани следећи **показатељи учинка:**

|  |  |  |
| --- | --- | --- |
| **Индикатори** | **Показатељи исхода (базни) 2021** | **Показатељи исхода (циљни) 2028** |
| Доступност и квалитет спровођења приоритетних јавних услуга локалне самоуправе (Просечна оцена од 1 до 5) | Није мерено | 3 |
| Степен задовољства грађана и привреде пруженим услугама локалне самоуправе (Просечна оцена од 1 до 5) | Није мерено | 3 |
| Број електронских услуга у односу на укупан број услуга ЛС | 0 | 15 |
| Степен у ком се систем стручног усавршавања у ЛС у пракси заснива на анализи потреба за унапређењем компетенција, односно квалификација запослених (%) | Није мерено | 40% |
| Број донетих интерних аката који утичу на бољу организацију рада и расподелу послова међу запосенима | 3 | 10 |

**Допринос Циљевима одрживог развоја (ЦОР) и Преговарачким поглављима ЕУ**

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| ***ЦОР 16: Постизање мирољубивих и инклузивних друштава и владавине права и изградња одговорних институција .*** |  |
| **Подциљ 16.6.** *Развити делотворне, одговорне и транспарентне институције на свим нивоима* |

Да би се оствариле постављене циљне вредности показатеља учинка који се односе на **Приоритетни циљ 4.2**, утврђене су следеће **мере** које је потребно спровести у периоду 2022-2028:

* **Мера 4.2.1:** Реорганизација Градске управе
* **Мера 4.2.2:** Уређење/Модернизација ИКТ система Градске управе
* **Мера 4.2.3:** Увођење електронских услуга у пословање ЛС
* **Мера 4.2.4:** Уређење система управљања људским ресурсима

***Мера 4.2.1: Реорганизација Градске управе***

Спровођење реорганизације Градске управе започиње организацијом послова у актима о систематизацији кроз које ће се јасније дефинисати радна места, успоставити усклађеност службеничких места са уведеним системом компетенција и вредновања квалификација, радне успешности, напредовања и награђивања. Реорганизацијом Градске управе постиже се коордисан рад служби и одељења, сарадња са државном управом, јавним предузећима и привредним сектором. Спровођењем реорганизације постиже се и рационално руковођење финансијама, односно, смањују се административни трошкови и унапређује управа као ефикасан и ефективан сервис грађана. Кроз унапређење правног и организационог оквира, институционалног и кадровског, постићи ће се баланс административних капацитета и оптимизовање рада Градске управе. Реорганизација ГУ ће се извршити израдом новог Правилника о организацији и систематизацији радних места у Градској управи града Прокупља и Градском правобранилаштву града Прокупља.

|  |  |
| --- | --- |
| **Потребна средства:** | 00 РСД |
| **Извор финансирања:** | / |
| **Одговорна страна:** | Градска управа – начелник ГУ, заменик ГУ и руководиоци организационих јединица |
| **Рок за реализацију:** | Кратак (1 година) |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| % услађених радних места у складу са уведеним системом компетенција | 0 | 60% |

***Мера 4.2.2: Уређење/Модернизација ИКТ система Градске управе***

Кроз ову меру неопходно је обезбедити нову ИТ опрему која ће омогућити несметано спровођење е услуга. Потребно је заменити старе рачунаре и опрему,омогућити стабилнију интернет конекцију, с обзиром на то да стара опрема и интернет конекција у Градској управи повремено успорава и отежава обављање радних задатака и отвара могућност јављања отпора службеника који раде на пружању е-услуга. Не постоји јединствена информационо комуникациона веза органа града, установа и предузећа а сходно томе ни безбедна комуникација и размена података.

Имајући у виду континуиран развој информационе технологије, а у циљу адекватног одговора свим изазовима које намеће информатичко друштво, у наредном периоду неопходно је побољшати техничку опремљеност ( рачунари, клима уређаји, штампачи, пројектори, скенери итд...).

|  |  |
| --- | --- |
| **Потребна средства:** | 5.000.000,00 РСД (годишње) |
| **Извор финансирања:** | Интерно |
| **Одговорна страна:** | Градска управа – начелник ГУ, заменик ГУ |
| **Рок за реализацију:** | 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број донетих аката у складу са Законом о информационој безбедности | 0 | 1 |
| Број реализованих активности на уређењу и модернизацији ИКТ система ГУ | 0 | 5 |

***Мера 4.2.3: Увођење електронских услуга у пословање ЛС***

Потребно је оснажити људске и техничко-технолошке капацитете за пружање услуга. Увођењем е услуга постиже се размена података без размене докумена и сходно томе уштеда у локалној самоуправи. Електронским услугама су покривене различите области живота и пословања а стим у вези омогућава се смањење административних трошкова и јединствена политика услуга. Употреба иновативних алата у организовању послова. Имајући у виду да не постоји електронски систем за рад Скупштине и Већа као и електронска база аката, реализацијом ове мере смањили би се трошкови штампања и дистрибуције материјала. У квиру ове мере потребно је спровођење е-радионица и истраживања.

|  |  |
| --- | --- |
| **Потребна средства:** | 1.000.000,00 РСД (годишње) |
| **Извор финансирања:** | Интерно и екстерно |
| **Одговорна страна:** | Градска управа – начелник ГУ, заменик ГУ |
| **Рок за реализацију:** | 5 година |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| Број доступних електронских услуга | 0 | 15 |
| Постојање електронске базе аката | Не | Да |

***Мера 4.2.4: Уређење система управљања људским ресурсима***

Уређењем система управљања људским ресурсима постиже се адекватније организовање управе. Неопходно је извршити функционалну анализу и утврдити потребе у погледу броја и стручне спреме запослених. У циљу израде програма стручног усавршавања које ће одговарати стварним потребама запослених, потребно је учешће што већег броја запослених кроз истраживање потреба. Имајући у виду неопходност и важност потпуне примене процеса оцењивања запослених као и постојање одговарајуће кадровске евиденције, унапређење управљања људским ресурсима води унапређењу односа према раду и колективу. Потребно је спровођење свих фаза процеса управљања људским ресурсима.

|  |  |
| --- | --- |
| **Потребна средства:** | 1.000.000,00 РСД (годишње) |
| **Извор финансирања:** | Интерно и екстерно |
| **Одговорна страна:** | Градска управа – начелник ГУ, заменик ГУ, службеник за управљање људским ресурсима, начелници одељења |
| **Рок за реализацију:** | Средњи (3 године) |

**Индикатори излазног резултата:**

|  |  |  |
| --- | --- | --- |
| **Индикатори** | **Базна вредност 2022** | **Циљана вредност 2028** |
| % запослених који одлазе на стручно усавршавање у односу на укупан број запослених | 15 | 60% |

# 5 Оквир за спровођење, праћење спровођења, извештавање и вредновање Плана развоја града Прокупља

**Одговорност за праћење спровођења Плана развоја града Прокупља имаће Градско веће у проширеном саставу.**

Праћење спровођења Плана развоја града Прокупља за период 2022-2029. године обухвата низ задатака међу којима се, између осталог, налазе:

1) Редовна комуникација и размена информација између свих актера укључених у реализацију електонским путем, одржавањем периодичних састанака и подношењем извештаја;

2) Прикупљање свих података и информација о томе како тече реализација мера, укључујући и формирање евиденција које до сада нису вођене, а битне су за вредновање учинка;

3) Дефинисање корективних мера у случају појаве проблема, односно превентивних мера у случају постојања ризика који могу угрозити спровођење Плана развоја;

4) Информисање јавности и свих заинтересованих страна о томе како тече спровођење Плана развоја;

5) **Припрему и подношење годишњих и трогодишњег извештаја** о спровођењу Плана развоја.

Институционални оквир за спровођење и праћење спровођења подразумеваа два нивоа структуре:

* Координационо тело, на челу са координатором и
* Носиоце мера, како је дефинисано Планом развоја

**Координационо/управљачко тело управља процесом спровођења**, прати напредак на основу достављених извештаја, одлучује о предлозима за решавање установљених проблема у спровођењу Плана, по предлогу доноси корективне мере у случају да је остваривање мера или циљева угрожено, или предлаже евентуалне ревизије Плана и установљавање нових циљева и мера.

Састав Координационог тела чиниће:

1. Доносиоци одлука унутар Градске управе, тј. сви високи функционери Града и
2. Руководиоци носилаца мера, тј. руководиоци радних група који су били у исто време координатори појединих области израде Плана развоја, а који ће обезбедити управљачку подршку за спровођење Плана и ефикасно решавати проблеме, а посебно оне које се односе на сарадњу различитих институција/јединица/носилаца мера и активности.

**У том смислу улогу Координационог тела имаће Градско веће у проширеном саставу и руководиоци организационих јединица или њихови упошљеници надлежни за руковођење подјединицама Градске управе.** Појединици у оквиру Координационог тела добиће задужења и одговорности за имплементацију и праћење појединачних праваца развоја и тако давати подршку локалној администрацији, која ће конкретно бити одговорна за спровођење на нивоу циљева и мера. Они ће посебно имати важну улогу у подршци појединим носиоцима мера када је у питању процес буџетирања, а поготово у аплицирању за екстерне изворе финансирања од чијег прибављања зависи спровођење многих од нјаважнијих мера.

**Канцеларија за локални економски развој,** као подејдиница у оквиру Одељења за привреду и финансије, добиће улогу **Координатора.** КЛЕР ће, као **Координатор**, бити задужен да одржава константну комуникацију са јединицама/организацијама које су носиоци мера и активности, да од њих прибавља извештаје и информације о спровођењу мера и активности, дискутује о оствареним резултатима и идентификованим проблемима, израђује препоруке за решавање установљених проблема у спровођењу мера, проверава да ли су средњорочни планови институција усаглашени са мерама и циљевима у Плану развоја, извештава Координационо тело о напретку, припрема материјале и обавља административно-техничке послове за Координационо тело.

**Носиоци мере и активности како је дефинисано Планом чиниће:**

1. Сви организациони делови Управе и други актери под чију надлежност потпадају активности у вези са мерама дефинисаним у Плану развоја,
2. Градске службе,
3. ЈКП,
4. установе и/или организације чији је оснивач Град.

**Носиоци мера и активности имају одговорност да у своје планове рада (и финансијске планове) уврсте утврђене мере и активности за чије спровођење су одговорн**и, да их спроводе, извештавају **Координационо тело** о резултатима спровођења тих мера и активности, утврде евентуалне проблеме у спровођењу мера и предложе опције за решавање тих проблема.

## Спровођење плана развоја ЈЛС

**План развоја реализоваће се кроз процес планирања, израде, доношења и спровођења докумената јавних политика** и то: **средњорочних планова**, програма, акционих планова и финансијских планова ЈЛС и прописа који се доносе у складу са Законом и статутом ЈЛС.

**Првенствено План развоја биће операционализован кроз израду и доношење Средњорочног плана Града.** Приликом израде средњорочних планова, Град ће се руководити правилима прописаним Законом о планском систему и Уредбом о методологији за израду средњорочних планова и обрасцима садржаним у овој Уредби.

## Праћење спровођења плана развоја ЈЛС

Праћењем спровођења Плана развоја биће утврђено:

- Да ли се мере и приоритетни циљеви остварују по плану и ефикасно;

- Који ризици се јављају или очекују у остварењу учинака Плана развоја ЈЛС;

- Које одлуке треба донети у случају одступања од планираног, као и

- Да ли су планирани и остварени учинци и даље релевантни за остваривање визије.

Праћење (мониторинг) реализације мера дефинисаних Планом развоја је систем прикупљања и обраде података у вези са реализацијом **мера.** Сврха прикупљања и обраде података је упоређивање постигнутих резултата у оквиру сваке од **мера**, у односу на планиране.

**Праћење ће се вршити континуирано, а за то ће се корстити дефинисани обрасци и базе података које је потребно ажурирати у складу са доступним подацима званичне статистике** (секундарни подаци). Поред секундарних података из званичне статистике, прикупљаће се и примарни подаци, **а одговорност за наведену активност имају руководиоци одељења**, у складу са надлежностима за конкретне податке, које затим достављају Канцеларији за локални економски развој.

Посебно ће се водити рачуна о јасном дефинисању улога и одговорности у делу прикупљања података, где ће овај посао бити дефинисан као системска активност, а не као једнократни задатак.

## Вредновање постигнутих учинака плана развоја ЈЛС

Вредновање учиника Плана развоја спроводиће се периодично, на начин да се прикупљени подаци и информације добијени током спровођења плана, анализирају и упоређују. Вредновање се спроводи ради:

1. Оцене релевантности, ефикасности, ефективности и одрживости мера садржаних у плану развоја ЈЛС,
2. Утврђивања степена промене који је настао спровођењем мера из Плана и степена достизања приотитетних циљева, а све у циљу преиспитивања и унапређења Плана развоја ЈЛС, односно утврђивања потребе за његовом ревизијом и бољим планирањем. Ова врста анализе представља заправо накнадну (*ex-post)* анализу ефеката Плана развоја ЈЛС.

Податке и информације за потребе вредновања достављаће органи и организације одговорни за спровођење мера из Плана развоја, Канцеларији за локални економски развој, као Координатору спровођења, праћења и вредновања учинака Плана развоја. Такође, користиће се у анализама и други подаци и информације, прибављени из осталих извора, који могу бити од користи за бољу процену учинака Плана.

## Извештавање о спровођењу и постигнутим учинцима Плана развоја ЈЛС

У складу са Законом о планском систему, град Прокупље има обавезу израде следећих извештаја у вези са Планом развоја:

* **Годишњи извештај о спровођењу Плана развоја града Прокупља** припрема се у поступку прописаном за израду извештаја о спровођењу средњорочног плана, односно израђује се за претходну годину до 15. марта текуће године. Овај извештај представља реални приказ спровођења Плана развоја у претходној календарској години.
* **Извештај о постигнутим учинцима Плана развоја ЈЛС – на трогодишњем нивоу**. Истеком сваке треће календарске године од доношења, Градско веће града Прокупља утврђује предлог Извештаја о учинцима спровођења Плана развоја, који подноси на усвајање Скупштини града, најкасније у року од шест месеци од истека тог рока. Овај извештај представља са друге стране реални приказ учинака Плана, који су постигнути током спровођења предвиђених мера у трогодишњем периоду који је протекао.

Годишњи извештај о спровођењу Плана развоја и Извештај о учинцима спровођења тог плана, објављује се на интернет страници града Прокупља, најкасније 15 дана од дана усвајања. Након усвајања Извештаја о учинцима, Градско веће, као и Скупштина града могу утврдити потребу да се спроведе ревизија Плана развоја, на основу чега се приступа изради предлога измена и допуна Плана развоја.

**За прикупљање и обједињавање информација** о реализацији Плана на годишњем нивоу и припрему нацрта годишњег извештаја о спровођењу Плана **биће задужена Канцеларија за локални економски развој**, која добија информације од руководиоца Одељења. Нацрт годишњег извештаја о спровођењу упућује се упућује Градском већу на усвајање.

Од момента, када, у складу са Законом буде успостављен Јединствени информациони систем за планирање, праћење спровођења, координацију јавних политика и извештавање (ЈИС), град Прокупље ће бити у обавези да наведене извештаје уноси у овај систем.

## Ревизија плана развоја ЈЛС

Уколико се након усвајања извештаја о учинцима утврди потреба за ревизијом Плана, истој ће се приступити у складу са процедурама које прописује Закон о планском систему. Према Закону, Градско веће иницира ревизију постојећег Плана развоја, уз детаљно образложење разлога за ревизију. Одлуку којом се покреће ревизија постојећег Плана, доноси Скупштина града, а ток поступка за ревизију реализује се по процедури која је прописана и за усвајање Плана развоја ЈЛС.

Град Прокупље ће по истеку важења Плана развоја града Прокупља за период 2022-2029. године реализовати ex-post анализу ефеката овог документа. Налази спроведене анализе ефеката биће објављени на интернет страници града Прокупља заједно са предлогом Плана развоја за нови плански период најкасније на дан отпочињања јавне расправе.

1. *Агенда 2030* је усвојена на самиту Уједињених нација одржаном 2015. године и представља јединствену стратегију која подразумева мобилизацију ресурса свих држава како би били остварени циљеви до 2030. *Агенду* чини 17 циљева, и у оквиру њих 169 подциљева мерених уз помоћ 231 показатеља којима се дају смернице свим државама које је потребно да их усвоје и прилагоде сосптвеним приоритетима. Циљеви одрживог развоја се спроводе не само на националном, већ и на регионалном и локалном нивоу, а прилагођавање глобалних циљева нижим нивоима планирања посматра се као ”локализација циљева одрживог развоја”. Локализација се односи на то да локалне власти у процесу планирања подржавају циљеве одрживог развоја акцијама одоздо према горе и да заједно са представницима цивилног и приватног сектора локализују глобалне циљеве и стављају их у локални контекст, односно интегришу их у планове развоја свој локалне заједнице. [↑](#footnote-ref-1)
2. Закон о планском систему препознаје следеће мере јавне политике: 1) регулаторне, којима се успостављају стандарди и правила којима се уређују односи у друштву; 2) подстицајне, у које спадају: фискалне мере (субвенције, порези и друго) и друге финансијске и нефинансијске мере; 3) информативно-едукативне (информационе и образовне кампање и друго); 4) институционално управљачко организационе (формирање нових и укидање постојећих институција, промена организационе структуре одређених субјеката, промена броја и компетенција запослених и др.); 5) oбезбеђење добара и пружање услуга од стране учесника у планском систему, укључујући и јавне инвестиције (капитални и инфраструктурни пројекти, инвестиције и др.). [↑](#footnote-ref-2)
3. Извор: [https://pretraga2.apr.gov.rs/APRMapePodsticaja/#](https://pretraga2.apr.gov.rs/APRMapePodsticaja/) [↑](#footnote-ref-3)
4. Општине у Србији 2020, <https://www.stat.gov.rs/> [↑](#footnote-ref-4)
5. DevInfo база, подаци за 2019. годину [↑](#footnote-ref-5)
6. DevInfo база, 2018. године. Испуштене отпадне воде чине збир испуштених отпадних вода у системе за одвођење отпадних вода и прорачунате испуштене отпадне воде у друге реципијенте. [↑](#footnote-ref-6)
7. ЈП Ханнеум [↑](#footnote-ref-7)
8. Број домаћинстава према попису из 2011. године [↑](#footnote-ref-8)